text:
Sapade/Plodn biadelore in Friûl! La buine gnove tant spietade e je rivade | Il “bentornade” a Sapade/Plodn | Mwrits e fortunis
Sapade e jere bielzà furlane. Anzit, che se nol fos stât cussì no varessin fat une bataie lungje scuasit dîs agns. Dut câs, cumò e je furlane ancje par dirit, stant che ai 22 di Novembar la Cjamare dai deputâts e à votât in maniere definitive la leç che e previôt il passaç dal Comun dolomitan dal Venit al Friûl-Vignesie Julie: 257 sì, 20 no e 74 astignûts.
In pratiche, il contrari di ce che al jere sucedût 165 agns za fa, cuant che Sapade e le cu la provincie di Belum daspò secui che e jere stade prin sot dal Patriarcjât e po dal imperi austroongjarês, dutun cul Friûl. Duncje leams storics, culturâi, di mentalitât e di frecuentazion che a motivin in forme uniche chê domande che il Parlament le à fate buine. E gnove cumò e je la strade tecniche e aministrative che si varà di fâ par rindi concret chest proviodiment; gnove par vie che mai nissun paîs al è passât di une Regjon ordenarie a une Speciâl. Tant al è vêr che ancjemò nissun al sa cun precision in ce timps che si podaran mudâ i confins su la cjarte gjeografiche e il stes sindic di Sapade, Manuel Piller Hoffer, al à dit che al è in spiete di savê se al rivarà un comissari e, se sì, par trop timp. Nancje la «mari» de leç, la eurodeputade Isabella De Monte, che cuant che e jere senatore sul imprin de legjislature e veve presentât il dissen di leç, e cognòs i timps. Si sa par sigûr che la leç e à di jessi metude in pratiche midiant di decrets atuatîfs dal Guvier, ma no si sa in trop timp. «O crôt che i prins interlocutôrs dal Guvier a saran lis dôs regjons» e à dit la politiche, che cumò e à bielzà scomençât a sburtâ par che te prossime legjislature i tocji a Cint di tornâ in Friûl.
Ancje chest paîs, cumò in provincie di Vignesie, al à pandude la sô volontât cuntun referendum, come Sapade. Alì la prime mosse le à fate il Consei comunâl tal Lui dal 2007 e ai 8 e 9 di Març dal 2008 il referendum al mostrà che il 95% di chei che a votarin - il 75,5% di chei che a vevin dirit - a jerin pal sì al Friûl. Di in chê volte si è rivâts al mês di Mai di chest an par che il Parlament al cjapàs in considerazion la facende, fasint buine la leç. Un troi che al dave simpri batiment di cûr e dispès ai sapadins e je tocjât di tignî il flât e sperâ che la robe e les indevant. Cun di fat, no son mancjâts i tentatîfs di fermâ il procès, che dut câs al è rivât a lâ indevant: ae fin di Setembar al à votât a favôr il Senât e po si è lâts di buride par podê rivâ a fâ votâ ancje la Cjamare prime che e finìs la legjislature.
A pene fate la leç, i contraris dal Venit a àn subit cirût il mieç par blocâle. Il venezian e cjâf grup ae Cjamare di Forza Italia, Renato Brunetta, al à scrit al president de Republiche par che no le firmi, e il president dal Consei regjonâl dal Venit al à bielzà dit che la Regjon le contestarà devant de Cort Costituzionâl. Dut câs, la plui part dai interessâts no si dan pinsîr, par vie che a considerin che lis obiezions no àn sostance. A lavorâ a bracecuel par che Sapade e fos adimplen furlane a son stadis ancje lis istituzions dal Friûl-Vignesie Julie, i siei parlamentârs e la Assemblee de comunitât linguistiche furlane. La Anci Fvg, la Associazion dai Comuns, e à bielzà invidât il sindic di Sapade/Plond pe assemblee di Dicembar e il president de Provincie di Udin, Pieri Fontanin, al à dit che al à di passâ a palaç Belgrado che al à di regalâi la bandiere dal Friûl.
✒ Antonella Lanfrit
……………………………………………………………………………….
Il “bentornade” a Sapade/Plodn
E je stade fiestone grande a Sapade a pene che la Cjamare e à votât ai 22 di Novembar. Il Comitât, che tal 2008 si incaricà di metin in pîts il referendum e in chescj agns al à simpri tignût dûr, si è butât sù e jù pes stradis dal paîs e ancje lis cjampanis a àn sunât a fieste. Al jere parfin comovût Alessandro Mauro, il coordenadôr dal Comitât, che al à ricuardât chei che cumò no son plui ma che a àn tant scombatût par chest risultât. E in gjonde ancje il puartevôs dal Comitât, Danilo Quinz, mestri di schi e di dîs agns incà impegnât a puartâ Sapade in Friûl.
«Bentornade», le à saludade il president de Provincie di Udin, Pieri Fontanin. E la presidente de Regjon, Debora Serracchiani: «Chest vôt al è un at di justizie tai confronts de comunitât di Sapade. Cumò o speri che l’aiar al sarà plui seren e a saran poiadis di bande lis polemichis e lis contraposizions». Content ancje il president dal Consei regjonâl, Franco Iacop, che al à dade la gnove in direte ai conseîrs riunîts in Aule e chei a àn rispuindût cuntun lunc batimans.
Gjonde de politiche, di çampe e di diestre e gjonde ancje tai Comuns de Assemblee linguistiche furlane: «O ai il cûr a Sapade - al à dit il president Diego Navarria -. O speri che nissun si intesti cheste vitorie che e je dute e dome dai sapadins che a son stât testarts e a àn vût la convinzion e la costance di tignî dûr». (✒ A.L.)
____________________________________________________
MERITS E FORTUNIS
Sapade/Plodn e torne a cjase, in Patrie, e il merit i va dut ai sapadins: politics e gjornâi a àn simpri strissinade indevant la cuistion come se e fos une crôs che i jere tocjade, obleâts dal ativisim dal Comitât par Sapade/Plodn in Friûl.
L’obietîf, invezit, al jere rimandâ, distrai, scjafoiâle a planc a planc. Ma al è sucedût un colp di fortune: prime des elezions, i partîts talians a àn vût di fâsi biei e alore a àn puartât biadelore la cuistion in Parlament. Li che il passaç in Friûl nol podeve che jessi fat bon, parcè che e jere une robe juste. Cumò, la stesse robe e à di sucedi pal Comun di Cint, che al à fat i referendum pal passaç, e il nestri gjornâl di cumò indevant a ‘nt fevelarà ancje se nissun lu fasarà: come che o savês che al à simpri fat par Sapade/Plodn.
✒ Dree Venier


c: text/html

text:
SERVIZIS URBANS:
a interessin Udin e cualchi comun limitrof, Glemone e Lignan (dome dal periodi estîf). In dut si trate di 19 liniis, percorudis cuntune flote di plui di 75 autobus (61 di lôr alimentâts a metan e 5 a alimentazion ibride gasoli/eletric) che, tal arc dal 2007, a àn traspuartât plui di 10 milions di passizîrs (+ 5,6% vs 2006) par un totâl di plui di 3 milions di Km percorûts.
Tes zornadis des fiestis principâls, daûr dal esercizi autorizât, i servizis urbans si davuelzin cul orari ridot (salf il Prin di Mai cuant che a son sospindûts): al Prin dal an a tachin aes 08.00, a Pasche e a Nadâl a finissin a 1.00 dopomisdì, a Sant Silvestri a finissin aes 10.00 sore sere.
SERVIZIS MARITIMS:
a coleghin, tal periodi estîf, Lignan e Maran e, te zornade dal marcjât setemanâl, par mieç dal servizi fluviâl, Lignan e Tisane. Lis liniis, che a son fatis con 2 motonâfs e a garantissin ancje la integrazion modâl cul servizi extraurban Udin-Tisane-Lignan e cun chel urban di Lignan, tal 2007 si son davueltis cun 800 corsis che a àn traspuartât plui di 23.000 passizîrs (+9,85% vs 2006).
SERVIZIS ADIZIONÂI:
si codifichin cussì i colegaments jenfri il cjâf lûc e lis singulis frazions di Davâr, Paluce, Darte, Pontebe, Comelians, Grimac, Drencje, Sant Lenart e Zui, cul fin di incentivâ la permanence abitative tes zonis montanis.

robotstxt: allowed

filter: keep


text:
I numars di Folkest
Il Friûl – Vignesie Julie par Folkest, Folkest pal Friûl – Vignesie Julie
Une regjon multietniche, plene di tesaurs di art e di nature.
Il Friûl ’tal è, di secui, regjon multietniche par antonomasie, là che a àn convivût e a convivin furlans e roseans, ladins e slovens des vals de Tor e dal Nadison, gjermanofons e venits, julians e slovens dal Cjars. Dome intune regjon cussì plene di stimui culturâi diferents al podeve nassi Folkest, festival che in 38 agns di vite al à ufiert ai spetatôrs musichis cence confins e nancje definizions: i irlandês The Chieftains e Miriam Makeba, Donovan e Fabrizio Di André, Joan Baez e un danzadôr indian, un musicant rosean e Van Morrison, ritmis e cos de Oceanie e de Afriche orientâl, chê musicalmentri plui impuartante e misteriose.
Turisim interni e esterni
No dome chest ’substrât culturâl, però, al à fat sì che la sinergjie fra teritori regjonâl e Folkest si disvilupàs in maniere cussì funzionâl e plene di vas: vilis, cjistiei, placis antighis, parcs centenaris si son ufierts, intai agns, tant che senaris perfets par ambientâ concierts spetacolârs o avigniments plui cuiets e intims, moments di studi e aprofondiment, ativitâts seminariâls e espositivis; dut chest al à creât un automatisim virtuôs che al à puartât sì in Friûl – Vignesie Julie centenârs di miârs di turiscj talians e europeans (Austrie, Republiche Ceche, Slovachie, Slovenie, Cravuazie, Svuizare ma ancje France, Lussemburc, Spagne, Gjermanie, Polonie e fin Finlande e Danimarcje), ma ancje – e forsit soredut – al à caraterizât a fuart il turisim interni, invidant i residents in regjon a cognossi miôr la proprie tiere di origjin o di residence.
Folkest, o dai primâts
Folkest al svante diviers primâts obietîfs: ’tal è il prin folk festival dal Sud de Europe e za di timp al à passâts il milion di spetatôrs complessîfs; ’tal è l’unic festival talian folk associât a Assomusica fin de sô fondazion; ’tal è chel plui antîc e s plui grant, par dimension, festival talian folk e “chel plui impuartant de Europe Mediteranie” (definizion dal ufici stampe Womex, an 2003), ma ’tal è ancje il prin folk festival talian a jessi stât argoment di une tesi di lauree: “ Folkest – L’evento musicale come mezzo di promozione regionale”, tesi di laurea di Elena Florean – Ca’ Foscari – relatôr prof. Jan Van Der Borg.
Une tesi universitarie
Cierts pas di cheste tesi a son iluminants: “Folkest al as’sum un rûl no secondari inte ufierte turistiche dal Friûl – Vignesie Julie, stant che ’tal è un progjet che al va di là dal sempliç, ma fondamentâl, aspiet musicâl. Il festival, cu la sô carateristiche di jessi itinerant, al fâs scuvierzi cjantons dismenteâts de Regjon, indi al promôf lis ricjecis, lis riscuvierç e lis valorize, proponintsi alore tant che un impuartant ’subiet di promozion culturâl e turistiche. Il program di ogni edizion al costituìs cuasi une sorte di itinerari turistic in lûcs tant ’sugjestîfs dal Friûl – Vignesie Julie, che a son però di simpri taiâts fûr, in plui che des normâls “tapis” dai concierts, ancje dal turisim. Lis presincis turistichis gjeneradis di Folkest a son di podê cuantificâ intal ordin di miârs di unitâts. E je cheste une valutazion dai efiets espansîfs dal moviment turistic, sielts dai procès di sostituzion che si son verificâts dentri de regjon propit pe presince dal festival. Une cuote di turiscj presints a Folkest, di fat, e à cjapât il puest dai turiscj che a varessin passât un periodi di feriis inte regjon. L’efiet di sostituzion al ri’sulte tant plui consistent cuant che lis struturis ricetivis a presentin tas di ûs alt. La stime des presincis turistichis in relazion a Folkest e je stade fate midiant di une analisi che e permetès di distingui i spetatôrs furlans di chei rivâts di fûr regjon o dal forest. Folkest, di fat, al rapresente un riclam fuart bande une tiere che e ufrìs tantis altris bielecis. Al è par chest motîf che le publichi, si è viodût che in gjenerâl il turist al sielç di fâ une permanence curte inte zone dal festival: dal 40% dai talians che a vegnin di fûr regjon, il 15% (cuatri mil personis plui o mancul) al reste almancul une dì intal teritori furlan; dai forescj, un tierç (plui o mancul trê mil personis) al reste inte Regjon une gnot e un altri tierç, invezit, al reste almancul doi dîs cjapant puescj-jet prin di dut in albiercs a trê o cuatri stelis”.
E ancjemò: “I efiets economics di Folkest, a puedin ricondusisi a dôs diviersis tipologjiis, chei specifics (leâts in maniere direte ae nature e ai obietîfs de manifestazion) e chei gjenerâi. Ae prime categorie a apartegnin efiets tant che chel de ocupazion ativade a nivel locâl par fâ pussibil la realizazion des manifestazions. La ipotesi, che e permet la assegnazion de manifestazion a cheste categorie di impat, e je chê de esistence di risorsis economichis e umanis mobilitadis, in funzion turistiche. Simpri in cheste categorie, di tignî presint e je la poie furnide dal festival ae produzion e ae ufierte dai diviers comparts culturâi. Chei altris efiets economics gjenerâts a àn tant che ogjet lis ativitâts turistichis e i setôrs a chestis leâts. A son efiets “no specifics”, ma che no puedin no jessi cjapâts in considerazion.
Sul plan de economie regjonâl dopli ’tal è l’efiet:
1. Plui presincis intai albiercs, plui redit, plui ocupâts, che si concretizin dilunc dal periodi de manifestazion, duncje limitâts intal timp;
2. Promozion e publicizazion de imagjin regjonâl in Italie e tal forest, cun efiet permanent.
L’efiet si estrinseche ancje intun sparagn di risorsis di destinâ ae promozion e publicitât a fins turistics. Al è chest un benefici di podê valutâ traviers il cost-oportunitât, ven a stâi midiant des risorsis che a saressin stadis necessariis par fâ une azion promozionâl ecuivalente.
Une part minime di chescj flus movimentâts al reste ae organizazion (biliet e gadgets), intant che la plui part e alimente un indot leât prin di dut aes ativitâts turistichis. I doi setôrs plui coinvolts che a cjapin i efiets benefics de presince dal public che al reste ’sul teritori a son dal sigûr il setôr alberghîr, chel de ristorazion e in part minôr ancje chel dal cumierç di souvenir o prodots agroalimentârs locâi.
Dutis lis categoriis, dut câs, a son dacuardi intal afermâ che intal periodi de manifestazion, ven a stâi intal mês di Lui, il volum di afârs al regjistre un aument. Chest volum, di dificile cuantificazion pe dificoltât intrinsiche dal setôr turistic intal delineâ dutis lis ativitâts economichis cjapadis in maniere direte e in maniere indirete, al rive, ’su la base des stimis, a plui o mancul trê milions di Euros. Un ri’sultât a’vonde preseabil stant la grandece atuâl dal avigniment e lis sôs pussibilitâts di cressite future, cuntune ricjadude economiche-turistiche che al sarà di impat simpri plui impuartant ’su dut il teritori regjonâl”. (ibid.)
No dome concierts
Ma Folkest nol è dome festival, nol è dome turisim, nol è dome concierts: ’tal è titolâr di un concors nazionâl clamât Suonare@Folkest (Sunâ@Folkest) articolât in siet selezions regjonâls in diviersis parts di Italie; ’tal è titolâr di un concors nazionâl clamât Creare@Folkest (Creâ@Folkest), che al selezione lis miôr ideis grafichis che di chês al vignarà ae fin fat il manifest di Folkest; ’tal è titolâr di un concors a nivel talian clamât Filmare@Folkest (Filmâ@Folkest) che al premiarà i miôr curts che a àn tant che argoment Folkest; al da il propri non a une etichete discografiche (Folkest Dischi); ’tal è propulsôr di www.folkbulletin.com, deventât intai agns ’su internet il portâl dal folk talian, dopo une ativitât ultraventenâl ’su cjarte tant che riviste mensîl. Soredut, Folkest e je une grande machine organizative che e movimente un numar impuartant di personis e robis, animant diferents setôrs economics cun grandis ricjadudis ’su lis ativitâts dal teritori e no dome.
I grancj numars di Folkest
tacant dal 1996, la informatizazion complete dai servizis aministratîfs di Folkest e à permetût di podê archiviâ une serie di dâts che a costituissin il patrimoni operatîf dal festival (pai agns di prime dal 1996 e interven la memorie storiche dai impleâts).
LOCALITÂTS INTERESSADIS DAL FESTIVAL 343
MUSICISCJ PARTECIPANTS 4.634
CONCIERTS FATS 1.707
SVOI INTERCONTINENTÂI IN AVION 347
SVOI EUROPEANS 695
SVOI TALIANS 845
KM FATS CUN MACHINIS DI PROPRIETÂT 203.820
KM FATS CUN MACHINIS A NAULI 211.820
GUSTÂS CONSUMÂTS IN RISTORANTS PAR ARTISCJ E OSPITALITÂT A CARIC DE ORGANIZAZION 85.783
GNOTS IN ALBIERCS PAR ARTISCJ E OSPITALITÂT A CARIC DE ORGANIZAZION 23.416


text:
Lenghis»: il program par insegnâ furlan, e no dome
Joibe ai 12 di Novembar al è stât presentât «Lenghis», un laboratori di didatiche interatîf par furlan e pal furlan. Presints la assessore regjonâl ae Istruzion, Loredana Panariti, Lorenzo Fabbro president de Arlef che lu à finanziât, Paola Floreancig ispetore dal Ufici scolastic regjonâl e Adriano Ceschia ideadôr dal progjet pe cooperative “Centri di linguistiche aplicade Agnul Pitane” (www.claap.org).
Di ce si tratial? Dificil spiegâlu se no si lu viôt doprât, ma o provarìn: «Lenghis» al è un program informatic che al è fat di doi imprescj principâi, une “Biblioteche” digjitâl e un “Laboratori” di esercitazions linguistichis.
BIBLIOTECHE_La Biblioteche e pues vê dentri tescj di diviers gjenars, tipologjiis e lenghis; e pues jessi inzornade e insiorade cence limits e metude a disposizion di cui che le dopre midiant dal web (e duncje metude adun ancje di une rêt di utents). E pues ancje jessi personalizade di un utent singul (ven a stâi che un insegnant o une scuele a puedin fâsi la proprie).
LABORATORI_Il Laboratori al è un gjeneradôr di unitâts o di esercitazions variis. Par ogni test che si cjape de Biblioteche e je dute une schirie di esercizis, par esempli di gramatiche o di terminologjie, che l’insegnant al pues fâ cui arlêfs. Ducj chescj esercizis a puedin jessi fats in paralêl cun altris lenghis. Pensât prin di dut pal insegnament de chê furlane, di fat, «Lenghis» al pues jessi doprât par ogni lenghe e adiriture alfabet: la lenghe furlane e pues jessi associade ae lenghe taliane o a ogni altre in maniere che l’aprendiment di ognidune al puedi “viazâ” in maniere compagne. Ancje il furlan al pues jessi tratât te forme de coinè o te forme di une des sôs variantis gjeografichis internis (cussì, par une volte, ducj contents…ndr).
ÛS_«Lenghis» si pues doprâlu intai laboratoris informatics des scuelis o tes singulis aulis par mieç de lavagne luminose o di un videoproietôr. Al pâr propit un imprest di gale, che al veve za jevât entusiasim intai prins insegnants che ur jere stade fate viodi une anteprime parziâl.
Il prossim pas e je la programazion di une schirie di incuintris formatîfs pal ûs pratic ai insegnants di letaris, di furlan e di lenghe foreste disponibii a sperimentâ il program tal prossim an scolastic 2015/2016. ❚
Redazion


text:
Figâr
- Non furlan : Figâr o ben Fiâr
- Non sientific : Ficus carica
Il figâr, de famee des moracee, al ven su di spes di bessôl tes regjons temperadis e cjaldis. A chenti,in Friûl, al cres ben tal plan e tali fonts vâl da mont mezane e basse.
Plante no masse grande, vâl a di alte cinc sîs metris, si preferìs cuntune ramadure scompagnade. Il tronc cuviert di une scusse grîse clare, al à ramaçs che si plein cence crevâsi. Lis fueis, de carateristiche forme palmate, a son lungjis ancje vincjecinc centimetris, a cinc antis e cui cortôrs a pene dentelâts. Inmò il colôr al è vert clâr.
Tal fiâr, a esistin dôs cualitâts di flôrs che a vegnin su sore plantis difarentis: la prime e conten nome rosis feminîlis; la seconde e à invezit rosis masculinis e feminîls sterpis. Il polvar di semence (pulin) si stramude a travêrs un inset che al lasse i siei ûfs parsore i flôrs.
La pome si clame fîc, e e je formade di dut il flôr che madurintsi si è jemplât di tantis piçulis semencis che a fasin un dutun cu la polpe une vore inzucarade. Lis pomis dal figâr a puedis jessi di colôr vert (fîcs blancs)o viole scûr e brun (fîcs neris).


text:
Gianni Gregoricchio
Gianni Gregoricchio ( 21.03.1927 – 31.01.2007) dramaturc, contadôr e poete bilengâl; atôr di teatri e regjist, fin dai prins agns Setante al met a disposizion di fruts e fantats la sô esperience, in diviersis scuelis de regjon, cun lavôrs teatrâls, flabis e un film di animazion, prin premi al concors “Nuovo Cinema Friulano” dal 2002. Intai agns de maturitât si dediche a romançs, comediis, senegjaturis pal cine e la radio e ae traduzion par furlan di autôrs tant che Pirandello, Ippolito Nievo, Jacopone da Todi e Woody Allen I romançs “îr e doman” e “Trê feminis” a vincin il Premi Sant Simon. Stes riconossiment, postum, pe traduzion de conte di Nievo “Il Var”. Ancje tantis des sôs comediis par furlan a son premiadis intai concors de Associazion Teatrâl Furlane e cumò a son rapresentadis di compagniis amatoriâls de regjon. Pionîr dal Cineforum e membri de Comission Cineforum de Mostre dal Cine di Vignesie, al à scrit ancje senegjaturis, cun menzion speciâl intai concors dal C.E.C. Cetantis sôs poesiis a son stadis musicadis. Al à colaborât une vore dispès cun Radio Rai Regjonâl, Radio Spazio 103 e Radio Onde Furlane, scrivint e intrpretant radiodrams e adataments di tescj teatrâls di varis autôrs. Intal 2001 la Kappa Vu e à publicât la sô traduzion par furlan di “Storiis di Piçul” di Francesca Gregoricchio.


text:
Presentazion
Al è un fat di veretât che il re inglês Ricard Cûr di Lion al à scjavaçât fûr par fûr il Friûl par tornâ tal so Paîs, daspò finide malementri la Tierce Crosade, la «Crosade dai Trê Rês».
Culì il cont di Gurize Mainard lu scorsenà fin che al rivà adore di dâi la gafe e di menâlu in cjadenis te Gjermanie.
Par vêlu indaûr, tal ultin, la Anglie e scugnì paiâ un riscat cussì grant che dute la sô economie e sdramassà.
I pôcs fats nûts e crûts, adun cun lis flabis sfloridis ator di chest câs, a son la fonde dal romanç storic in furlan «Re Ricard in Friûl» di Gianluca Franco. La storie e côr di Jerusalem fin Aquilee, di Cjarlins fin Gurize, de Aquitanie fin Cividât, framieç di boscs, mârs e lagunis. Une schirie di personaçs si dan la volte: Ricard Cûr di Lion e i siei Crosâts; il patriarcje Gotfrêd e i conts di Gurize Mainard e Enghelbert; pescjadôrs, cossans e cramars; cjalderârs, vuardiis e soldâts; marinârs, ostîrs e fiis magaldis; fruts, ladrons, damis misteriosis e un vescul; fin che un biel strani tradiment al siere la liende di Re Ricard in Friûl sul scurî di une dì dal mês di Tomuç dal 1192.
La «Cantata in re minôr par vôs e orchestre» e je la conte in musiche di cheste storie.
Scjalute
Jerusalem
Sunsûrs e profeziis
Il timp dal content
Il slas da la Aquitanie
Il naufragji
Sorevivûts, cjavai e pavons
Tes tieris di Aquilee
Lʼingôs dal re
Gofrêt di Hohenstaufen
Patriarcjis, papis e scomunichis
Mainart di Guriza
Intun broili, un frut, suntun cocolâr
Tal bosc di Sedean
Une vite vedrane
Il Forum Julii
Cemût che si pues doprâ un mussulin
Il tradiment
Lʼestri dal cjalderâr
La nêf
Storie di une cature
Rine
Se tu fossis culì


text:
Pugnut cassele Viodût cumò si capìs che al jere plui che altri une maniere par fâ passâ il timp ai fruts e magari – jessint che ‘nt jerin tancj e ferbints – faiu un pôc tasê. Si zuie metint i pugns un parsore di chel altri e gjavantju di sot par metiu parsore, intant che si dîs la filastrocje: “Pugnut [...]
Tag: Marcello Marangone
craçule o scraçule Che po, e sarès ancje la “raganella” chê piçule ranute verde che e stâ sui morâi e che e à une vosate… Sì, parcè che la scraçule e je propite chel che e fâs, e à une vosate e mene casin. E je fate cuntune aruede cui dincj, che a batin cuant che si fâs zirâ. La [...]
Fionde Zuiâ cu la fionde al è un pôc zuiâ e un pôc al pues jessi procurâsi di mangjâ. A covente smicje e braùre, ma ancje estri e abilitât inte progjetazione e costruzion de arme. Sì, par che la fionde e je a mieze strade jenfri un zûc e un imprest une vore pericolôs, che plui di cualchidun, no plui [...]
Cjadene Par zuiâ a “cjadene” plui si è, e miôr al è. Si à di cjapâsi par man e fâ une cjadene. Il plui fuart, par solit, al fâs il “cjâf” de cjadene e al cor di ca e di lâ, cambiant direzion di bot, puartantsi daûr ducj chei altris. Par vie de fuarce centrifughe, il lâ a zigozago de [...]
Balutis A zuiâ di balutis i vûl smire e jessi bulos. Agnorums indaûr si zuiave cui claputs starondâts dal flum, o fasint su balutis di tierecuete o, plui di spes, balutis di veri colorât, come chês che si cjatin ancje cumò. Bisugnave jessi bogns di cjapâ la balute dal aversari passant framieç di provis di abilitât, intune sorte di biliart. [...]
Bufulis di savon Zûc che al maraveave ducj i fruts – e no dome chei – lis bufulis di savon a si fasevin, par solit, in Istât. Chest parcè che l’ingredient de recipe che plui al coventave a nol jere la aghe cul savon, ma pluitost lis canucjis. Lis si tirave fûr dai fros dal forment o de siale. Par [...]


text:
CuarteteCuartete tiene 8 letras
Definición de cuartete aquí
Resultados de búsqueda:
Resultados de imágenes:
Youtube: cuartete
Nube de palabras :
- cuartete xuartete vuartete fuartete duartete cyartete chartete cjartete ciartete c8artete c7artete cuzrtete cusrtete cuwrtete cuqrtete cuaetete cuadtete cuaftete cuattete cua5tete cua4tete cuarrete cuarfete cuargete cuaryete cuar6ete cuar5ete cuartwte cuartste cuartdte cuartrte cuart4te cuart3te cuartere cuartefe cuartege cuarteye cuarte6e cuarte5e cuartetw cuartets cuartetd cuartetr cuartet4 cuartet3


text:
Il prin album: “Succederà” di Giordano Gondolo
Tra ducj i artiscj, al è però un in particolâr che si à di ricuardâ: Giordano Gondolo, in art Giò, che cul album “Succederà” al à screât la etichete “Toks Records”.
«Jo e Giò - nus conte Stefano Taboga - si sin cognossûts parcè che unîts de stesse passion: la musiche. In plui, la Ostarie Pieri Mortadele, dulà che Giordano al è ostîr, nus à tignût dongje e o sin deventâts amîs e fradis».
E cussì Giordano al publiche “Succederà”, il so prin album di solist. Un album multicolôr, cun dentri ancje il rapper Doro Gjat e il cjantautôr Simone Piva.
«Al è stât bielon a 47 agns sunâ e confrontâmi cun artiscj zovins e cetant brâfs. 17 musiciscj cun tante voie di sunâ. Pardabon une splendide esperience e une sperance pal futûr de musiche furlane» nus conte Giò.
L’album al cjape il non propit di “Succederà”. «Un toc inedit che o ai tirât fûr dal baûl de mê cariere musicâl ». Dal cd al è stât sielt ancje il singul “Io sarò lì” doprât te colone sonore dal film “Un ferragosto all’italiana” dal regjist Cristian Canderan (”Suns film”).
Nassût a Udin, Giò al scomence la sô cariere musicâl tal ‘86 cui “rocketârs” Union Jack, e dopo cinc agns al passe ai Blue The King. Dopo agns dedicâts a progjets musicâi, festivals e zovins talents, Giò al puarte l’album folk e new wave “Blixxa” ae vitorie dal “Folkest 2007″. Se lu volês cognossi miôr, fasêt un salt a cjatâlu là di Pieri Mortadele, par un tai, une ridade e buine musiche.
✒ Moira Pezzetta


text:
-
DON CHISCIOTTE
Il Teatro Incerto nus propon il so Don Chisciotte stralunât e in marilenghe, zuiant dentri e fûr dal test, domandantsi cui che al sei, vuê, il nobil cavalîr. Il grup, dopo vê presentât il Don Chisciotte ai fantats che a frecuentin lis scuelis mediis, al torne sul test di Cervantes intune esilarante riscriture par adults che, intal stîl des comediis de compagnie, al met adun une comicitât fulminante e moments di riflession.
-
GARAGE 77
«Claudio – il festival di Stoccarda al è un festival gros… cjape Folkest chi in Friûl… si fâs a Spilimberc, ma tu tu podis benissim lâ a sintî yb conciert… ancje a Lubiane.
Elvio – Alore, il festival di Stoccarda al è cussì gros, ma cussì gros che nû i podin ancje in place a Grediscje!… Cjale, mi sta vegnint un nervôs…»
Il Teatro Incerto (Fabiano Fantini, Claudio Moretti e Elvio Scruzzi) al è il plui popolâr grup teatrâl furlan. Nassût tal 1985 in 30 agns di ativitât al â realizât tancj spetacui e miârs di replichis in ducj i cjantons e situazions dentri e fûr dal Friûl. Fra chescj Le scarpe prendono piede, la trilogjie Four, Dentri, Laris, Maratona di New York, I mosaiciscj, Muradôrs. Cence dismenteâsi des publicitâts e des trasmissions radiofonichis e televisivis, deventadis dai mîts de culture furlane popolâr dal dì di vuê.


text:
Protocol di intese sul “Psicolic dal teritori”
Vuê, martars ai 15 di Dicembar, a palaç D’Aronco al è stât sotscrit il protocol di intese tra l’Ordin dai psicolics dal Friûl – Vignesie Julie e l’Ambit Socioassistenziâl Udinês par formalizâ la colaborazion e par meti sù la figure dal “Psicolic dal teritori”. Si trate di un professionist che al lavore intal cjamp dal sociâl in cunvigne cui Comuns dal Ambit par dâ rispuestis su problematichis che a integnin responsabilitâts familiârs, feminis in dificoltât, dirits dai minôrs, anzians, personis…
Miercus e torne la campagne “Misure il to respîr”
Dopo vê saltât il mês di Novembar, miercus ai 16 di Dicembar e torne la campagne “Misure il to respîr” metude adun de Associazion Insuficients Respiratoris dal Friûl – Vignesie Julie cul ufici “Citâts Sanis” dal Comun cun chê di promovi la culture de prevenzion cul sensibilizâ la popolazion al rispiet de sô salût. Ta chê zornade, tra nûf di matine e misdì (9.00 – 12.00), il distret sanitari di Udin al ufrìs la pussibilitât di fâ des provis su…
Scovacis, il Comun al sosten il panzit ecologjic
Il Comun al judarà cuntun contribût lis fameis che a compraran pai fruts panzits ecologjics lavabii. Inte setemane europeane pe diminuzion des scovacis, che e cole dai 21 ai 29 di Novembar, la Aministrazion e fas partî une iniziative par sbassâ une des sezions di refudums secs plui gruessis e plui dificilis di smaltî. Il panzit nol è dome un element dificil di gjestî intai refudons, ma ancje un grues cost par lis fameis. Doprâ il panzit al puartarès un…
25 di Novembar cuintri de violence su lis feminis
Inte suaze dai events pe Zornade Internazionâl cuintri de violence su lis feminis, la aministrazion comunâl adun cu la Comission Pari Oportunitât, l’assessorât pe Salût, l’Ospedâl, la Universitât, la Cooperative Aracon e Lis Feminis Resistentis di Udin a inmanein une zornade par sclarî ducj insiemi “vonde violence!” Cuntune dediche speciâl a Paola Schiratti, te zornade dai 25 di Novembar di davuelzaran diviers moments par fâ une riflession su la tutele des feminis. Si tacarà aes 9 mancul un cuart in…
Presentade la campagne cuintri de influence
Tacarà ai 9 di Novembar ancje a Udin la gnove campagne cuintri de influence de Ass 4 “Friûl di Mieç”, pensade ancje chest an par lis personis cun 65 agns o plui e a ducj i residents, di cualsisedi etât, cun malatiis cronichis dal aparât respiratori, cardiopatiis, diabete e altris dulà che la malatie e puarte a une pussibile complicazion de influence. La vacine e vignarà ufierte sore nuie ancje ai operadôrs de sanitât, al personâl di assistence e ai…
Si pues za presentâ domande pal sostegn al redit
A tacâ di joibe ai 22 di Otubar i citadins dal ambit Socio assistenziâl di Udin podaran presentâ domande pe gnove misure di sostegn al redit previodude de Regjon FVG. Come che si è za a cognossince il jutori al sarâ di 550,00 euros al mês par un massim di un an, bês destinâts tant che integrazion al redit e erogâts a personis e fameis in stât di dificoltât. Pal Ambit di Udin l’intervent al podarà interessâ cirche mil e…
Miercus “Misure il to respîr”, ma al saltarà in Novembar
Miercus ai 21 di Otubar e torne la campagne “Misure il to respîr” metude adun de Associazion Insuficients Respiratoris dal Friûl – Vignesie Julie cul ufici “Citâts Sanis” dal Comun cun chê di promovi la culture de prevenzion cul sensibilizâ la popolazion al rispiet de sô salût. Ta chê zornade, tra nûf di matine e misdì (9.00 – 12.00), il distret sanitari di Udin al ufrìs la pussibilitât di fâ des provis su lis funzionalitâts de respirazion. Lis visitis, fatis…
LSU par altris 13 lavoradôrs
Dopo vê dât il benvignût a 22 gnûfs lavoradôrs cun utilitât sociâl, il Comun di Udin al si prepare a tirâ dentri altris 13 dipendents cun la formule dal lsu. Te zonte di vuê, ai 22 di Setembar, si a dât il vie libare al doprâ 83 mil euros a belanç di doprâ par la assunzion di altris 13 lavoradôrs cun utilitât sociâl. “Ancje cun la dificoltât di chest periodi a cjatâ bêçs, o vin decidût di slargjâ il numar…
Al va indevant il progjet di prevenzion “CamminaMenti”
Te suaze de zornade mondiâl dal Alzheimer dai 21 di Setembar il sindic Furio Honsell al à puartât la atenzion sul risi dal decjadiment cognitîf des personis anzianis, probleme tignût di cont de aministrazion comunâl che a je une vore ative cun diviers progjets e iniziativis inmaneadis dal ufici “Città sane”. Par vê une idee dal impat dal fenomen, al à dit il prin citadin, al è avonde cjalâ aes ultimis ricercjis che a metin lis problematichis de demence tant…
Miercus apontament cun “Misure il to respîr”
Miercus ai 16 di Setembar e torne la campagne “Misure il to respîr” svilupade de Associazion Insuficients Respiratoris dal Friûl – Vignesie Julie adun cul ufici “Citâts sanis” dal Comun cun chê di promovi la culture de prevenzion cul sensibilizâ la popolazion al rispiet de sô salût. Ta chê ocasion, tra nûf di matine e misdì (9.00 – 12.00), il distret sanitari di Udin al ufrìs la pussibilitât di fâ des provis su lis funzionalitâts de respirazion. Lis visitis, fatis…


text:
Meteo Freistadt:
Sera: Cielo sereno. Temperatura minima a 11 °C, massime intorno a 14 °C. Venti da Ovest Nord Ovet di debole intensità, raffiche a 3 km/h. Quota 0 °C a 2700 metri.
Eferding, Freistadt, Urfahr-Umgebung, Gmunden, Grieskirchen, Kirchdorf an der Krems, Linz-Land, Wels-Land, Perg, Ried im Innkreis, Rohrbach, Schärding, Steyr-Land, Vöcklabruck.
Bad Zell, Freistadt, Grünbach, Gutau, Hagenberg, Hirschbach im Mühlkreis, Kaltenberg, Kefermarkt, Königswiesen, Lasberg, Leopoldschlag, Liebenau, Neumarkt im Mühlkreis, Pierbach, Pregarten, Rainbach im Mühlkreis, Sandl, Sankt Leonhard bei Freistadt, Sankt Oswald bei Freistadt, Schönau im Mühlkreis, Tragwein, Unterweitersdorf, Unterweißenbach, Waldburg, Wartberg ob der Aist, Weitersfelden, Windhaag bei Freistadt.


text:
Faune multietniche.Publicât da il crot il venerdì, febbraio 05, 2010
Al è un gnûf animâl che si cjate pes aghis de basse. Al ven dal sudameriche e al samee un castôr, il so non al è nutrie.
Al è rivât ca di no intai arlevaments pes pelicis. L'afâr nol è lât ben, cualchi animâl al è scjampât, altris a son stâts molâts cuant che a an sierât i arlevaments. Fat al è che, cence nemîs naturâi, la bestie si è cjatade benon e e je deventade masse numerose.
Il probleme al è che e à il vizi di fâ busatis, robis che un farc si sumie. A lis fâs tai arzins dai flums e dai canâi, disfant su dut.
Ce fâ?
Al è cui che al propon il lôr stermini e cui che al dîs che no van tocjâts...
Si à la tipiche reazion taliane ai problemis globâi; nissun si interesse par timp e cuant che la cuestion e sclope si compuartisi in maniere isteriche.
4 coments:
-
Ho visto per la prima volta una nutria nell'aprile del 2008. Era morta e si trovava in prossimità dell'argine del fiume Stella a Palazzolo, a una certa distanza dal punto dove stavo io. L'indicazione su che animale fosse me l'ha data una conoscente, abbastanza informata sulle attitudini della bestiola.
Con il cellulare ho ripreso una foto.
Mandi
-
-
In efiets, mi doi di maravee che nissun al vedi inmò domandât di impuartâ caimans a sbreghe par eliminâ lis nutriis! Cui sa? Magari a son che a spietin che, cui mudaments climatics in vore, a rivin di bessôi... ;)
Sperìn che no deventin come i cunins in Australie, se no o sin dal gjat (tant par restâ a fevelâ di animâi)!
-


text:
Pâs
La pâs e je un stât di acuardi stabil e positîf cence nissun contrast violent. Al è doprât ancje par contâ di cuant che a finissin conflits internazionâi, in chel contest si cjacare di pâs in oposizion a une condizion di vuere. Pâs e po ancje jessi une relazion tra plui parts dulà che a regnin rispiet, justizie, bonvivi e benstâ. La pâs jenfri lis nazions e je obietîf di tantis personis e di organizazions come l'ONU (Organizazion da lis Nazions Unidis). La Assemblee Gjenerâl de ONU e à decidût di marcâ la Zornade Internazionâl de Pâs il 21 di Setembar.
La tradizionâl definizion politiche e ven fintremai de antighe Pâs Romane, la "pax, absentia belli", ven a stâi assence di vuere, une situazion dulà che une fuarce e guvierne cuntun podê dut intes sôs mans cence rispiet dai dirits dai sotans. In dì di vuê, la pâs come clare assence di vuere e je une definizion nome di une piçule part dal probleme; un preseât ricercjadôr, Johan Galtung, al mostre come cheste e je nome une "pâs negative" parcè che al pense che prin si scugni distrigâ i conflits, podopo si fasarà su la pâs.
La pâs come presince di justizie[cambie | modifiche il codiç]
Il Mahatma Gandhi al diseve che se une societât e dopre la violence, chê societât e no po jessi in pâs parcè che e je sot de injustizie de opression. La sô vision di pâs e je leade a la justizie. Johan Galtlung cheste le clame "pâs positive". La gjestion non-violente e cîr une mude pacifiche dal conflit secont la cuâl al conven tramudâ il conflit e no abulîlu.
Martin Luther King Jr. inte sô lote pai dirits civîi e cuintri la segregazion raziâl intai Stâts Unîts di Americhe, intai agns 1950-‘60, al à capît che la pâs e je alc di plui che nome la assence di violence. Al motivave che ancje se no jerin scombatiments di blancs cuintri neris, instès si jere in presince di un guvier che al gjavave la pussibilitât di vê compagns dirits ai neris di Americhe (Afromerecans). Cualchidun al criticave i ativiscj di sconciertâ la pâs sociâl al che Martin Luther King al rispuindeve che "la vere pâs no je nome la mancjance di tension, ma e je la presince di justizie". Johan Galtlung al à clamât cheste “violence struturâl”.
La pâs come svilup[cambie | modifiche il codiç]
Une idee che dispès e si lee ai studis pe pâs e je è chê di svilup, si cjacare alore di "sotsvilup" intal câs di nazions e int puaris dal pont di viste economic, culturâl, e politic. Alore tancj a crodin che la protezion e l'aiût a sedin manieris di costruzion de pâs (clamât spes cun la peraule inglese peacemaking) che e cjaparès dentri ancje une grande atenzion a l'ambient e a dutis lis creaturis che i vivin. Il mantegni la pâs (par inglês peacekeeping) cun la fuarce invezit e je une maniere di fâ preseade dal sisteme politic militâr.
Sul plan individuâl la pâs e je compagne di un stât dal didentri cence rabie, odi e sintiments negatîfs, che e si brame par se e par chei altris al pont di doprâle come maniere di saludâ (che la pâs e sedi cun te, va là in pâs) o tant che un fin tiermin de vite (cjatâ la mê pâs, polsâ in pâs).
La tradizion cristiane e lee la pâs in tiere a un acuardi tra Diu e cui che lui i vûl ben, ven a stâi ducj.


text:
21 di Fevrâr: IML Day
Ai 21 di Fevrâr e cole la Zonade Internazionâl de Lenghe Mari
(International Mother Language Day).
Cheste zornade e je stade proclamade dal UNESCO intal 1999 par promovi la diviersitât
linguistiche e culturâl e il plurilinguisim.
La Lavagne Plurilengâl e invide ducj i docents a celebrâ chest event dongje dai 21 di Fevrâr cun cualchi semplice ativitât curicolâr che a coinvolzi i students. Par esempli:
- scoltâ cjançons, lei tocs in prose o in poesie, proponi dialics o piçui dibatiments intes lenghis propriis dai students e dai insegnants
- partecipâ a conferencis, viodi films o documentaris sul teme dal plurilinguisim, des minorancis linguistichis, dai dirits linguistics
- organizâ piçulis lezions fatis dai students par imparâ frasis semplicis (salûts, presentazions etc.) intes lenghis dai students de classe
- promovi la cognossince de situazion sociolinguistiche e de storie des lenghis propriis dal Friûl
Events IMLDOrganizâts dal LS Marinelli di Udin in colaborazion cu la rêt.
IMLD 2018
Roberto Feruglio
Carli Pup
Matteo Fogale 1/2 2/2
IMLD 2016
Anna Maria Curci
Franc Fari
Marcella Menegale
IMLD 2015
Daniel Samba
Walter Tomada
Altris Risorsis
International Mother Language Day
[UN Web TV]
Languages Matter [UNESCO]
Locandine (*.pdf) di picjâ su la puarte de aule


text:
venerdì 23 aprile 2010
Sul mont di Talm
lunedì 20 aprile 2009
Grave, Carso, Cuei: storis di vuere, di mangjà e di bevi
"Ievin tôr vot e vjodin il timp"
Lis speris da lis oris e dai minus si corin davour tal rein di Morfeo fintramai ...
"Come esie?"
"Mmmh... veladin... un pôc bluette viers i Musi..."
I jevi e voi four in zardin, i cjali bande di nord “Bluette? Scûr!!!”
Intan che i mangjn mi ven tal cjaf il Craso ca mi ere plasût qualche an fa, in t'un marcialonga a Selz, donje Redipuglie. La vastitât dal Čhars lisuntin, lis “farcadiccis” che tant i plasin a Nadia., il terrano ca no mi displâs a mi.
Rivin a la svelte a Ronchi e cjapin la strada che, scjavazzant il plan e puarte a Doberdò. I lassin la machine donje une sbare e i cjapin une strade marcade dal Cai.
I lin indenânt per cheste plane, dolà che il verticâl a no l'è: barač, sterps,somac e pieris. Pieris ca si imberdein cul ciment das trinceis.
Feridis da la tiare ca nus visin di chei oribii ains di inizi nûf cent, quant che la tiere rosse dal Čhars a si messedave cul sanc di fradis muars cun intor diviersis divisis. Timps lontans, e dopo quasi un secul ci si cjate a cjaminà par chest puest, curiôs di savè come ca vivevin chei oms in trincee, cun la fam e i pedoi, a un tîr di sclope dal mâr.
Tornin a cjapà la machine e lin indenat fin la doline dai bersaglieirs. Sôt di une ploute dispetose i lin par i trois sgarfas ta la piere e i rivin ta la pâs da la doline. Novante e passe ains indavour cheste doline a ere un sigûr ripâr dal nemì, foru dal tîr dai mannlicher, e uè a rive ancjemo a trasmeti chel sens di pâs, al reste une filiade a ve iniment, uè come ieir, che di la dal ôr da la doline a ere un'altre vite o forsit la muart.
Ancjemò in machine, sot di un cîl ca nol sa ce fa, continuin a la viars Doberdo, e continuin il nestri gîr a tapis: cumò ven la volte di une piche! Cjaminin dilunc une trincee in ciment, e scjavacin la plane viers i 117 metros dal Mont Sei Busi.
La ploe a ven jù fine intant che i rivin a Doberdà e continuin il nestri là viers Gurize e i Cuei. Dopo seisi fermâs a gustà bande Caprive polentute cun gorgonzola e nolis, bistecute di angus, erbis di prât cun ueli e ai.. e un bon merlot!!) i lin a torseon pai Cuei, tra vignai e colisei, fermansi a fermà cun t'une foto qualchi biele vedude, sot il cîl grîs di cheste domenie.
E comunque a l'è ancje vegnût four un passaç di boulder
lunedì 6 aprile 2009
Cun permesso..
Dopo, silensio, dut al ven dismenteât par un moment.
I ientri te sale: Lui al lej il gjornâl.
Sul caminet un quadri in lèn al mostre la Tôr Triest, e al fâs companie al trofeo di un cjamoç e di un cjavriûl.
Su la vetrine in bande afasin mostre di se il Pelmo d’Aur e il Cardo d’Aur, madais dal Coni e gagliardès.
Su la paret davour di Lui un quadri da lis Grandes Jorasses e in bande il trofeo di un stambec famôs: chel de spedizion dal ’58 al Gasherbrum IV.
Cirînt di no impapinami mi ven four un “Mandi, cemût vadie?” “Ben, ben”.
A tachin cussi un par da lis oris plui bielis de me vite.
Passin il timp cjacarànt di no, di montagnis e scaladis di Ricardo, intant che nus ten di voli.
Son vegnudis mancul lis gjambis e il sinti, ma il cjâf e la fuarce tes mans son ancjemo ches. E a fâs impressione pansà che an d’à cent ains.
Il timp al svole e a ven ore di la. Saludin Ricardo e Marta e lin four. Il timp al pâr viargisi.
Un bon augurio par il doman in Grigne


text:
LA POESIE. Estât a Lignan
A filas come in solçs
setôrs di int poneta
come s’a fos fen
no vint un âti ben
sul savalon
a spieta
di jessi sora via
ben cueta
par zirâ la culeta.
Leonardo Zanier (1935-2017).
Il poet de emigrazion, nassût a Maranzanas di Comeglians al à olsât doprâ la poesie par denunziâ il dram di cheste int discjolte de lôr tiere e butade in puescj là che il vin al à un altri savôr e la polente no san a fâle. La sô opare plui famose e je Libers di scugnî lâ. Altris racueltis di memoreâ a son Che Diaz us al merti (1976) e Sboradura e sanc (1981).
par cure di Laurin Zuan Nardin


text:
Zero in tolerancePublicât da il crot il giovedì, settembre 11, 2008
Cumò che il bum bum mediatic a si è spostât sul concet di esubar (la miôr batude su la cuestion e je chê di Altan che al dîs che in Italie a son 40 milions di esubars…) o ai voie di fevelâ su un dai slogans di mode intai ultins mês, ven a stâti chel de tolerance zero.
Il concet al è nassût cuintri i clandestins ma po dopo la idee si è slargjade. E alore tolerance zero cuintri i rom, cuintri i tifôs di balon violents, cuintri i laris e i spaçadôrs (se forescj, mi racomandi), cuintri i mussats e cuintri lis budiesis.
(No piert masse timp a contâ che il mussat tigri al è un imigrât clandestin che al veve di stâ a becâ la int a cjase sô invezit di vignî a puartâ vie il lavôr ai mussats nostrans).
Se o fos un predi o varès di sigûr tantis robis ce dî su la peraule tolerance, magari leade al concet di ce che al è diviers di nô (probabilmentri nome tolerâ il forest al è masse pôc…).
Ma al è miôr se jo o fâs il gno mistîr e alore o fevelarai un pôc de seconde peraule ven a stâi dal zero.
Il zero, tant che numar, al è un concet che ca di noaltris nol è simpri esistût. I romans no lu vevin, anzit i prins vêrs studis su di lui a son stâts fats in Indie cuant che ca di nô a jerin i Langobarts.
Il numar al è stât un sîs cent agns par vignî in Europe e al è rivât graziis ai araps.
Pe nestre civiltât al è stât impuartanton, cun lui a si son podûts scrivi i numars cul sisteme posizionâl (chel che o doprin vuê) e a si son podûts inventâ des manieris par fâ i conts une vore plui pratichis di chês di prime.
Ma nol baste, parcè che cul zero a si son podûts pensâ dute une serie di concets une vore sofisticâts. Il zero nol è simpri avuâl a nuie…, pensin ai numars negatîfs, a la temperadure cuant che la aghe si glace, ma ancje, restant ae temperadure, al zero assolût.
E dopo a son i calcui cul zero: se somant o gjavant zero a un numar no lu fasin gambiâ (si dîs che il zero al è neutri pe some e pe sotrazion), lis robis a gambiin moltiplicant e dividint par zero.
Se un numar moltiplicât par zero al fâs zero (che nol è mâl come risultât), il biel si à cuant che si divît un numar par zero, ca vie il risultât al pues no vê significât o, daur de suaze concetuâl dulà che o si cjatin, vêlu, e magari tocjâ il concet di infinît (calcolant il limit).
In sumis il concet di tolerance zero nol è par nuie banâl!
O dubiti che ducj i avocats che o vin in parlament e che nus comandin a vedin mai imagjinât dute cheste complessitât ma su une robe a saran dacuardi: cence i musulmans nô no varessin elaborât il concet di zero e alore disin ancje che se no fossin esistûts i forescj nô no varessin la tolerance zero!
3 coments:
-
Se fos une tolerance zero, il concet al varès di stâ sul dibatit. Tantis voltis al jemple la bocje, al dure cualchi zornade, al fas scjas e po si dismentee e dut come prin.
tal me lavôr il me capo lu à doprât par dî di fâ o no fâ un ciert lavôr. O i vin ridût daur e dut come prin.
Mancul efiet dal nunzâ e plui tolerance. Il zero nome cuant e se al covente. Graziis.
Jo o soi pal 0, (zero plui alc...).
-
-


text:
Indigjens bisiacsPublicât da il crot il martedì, dicembre 08, 2009
Si fasaraie une centrâl nucleâr a Monfalcon? Al è un toc che si sint cjacarâ di cheste idee e vuê e je vignude fûr une liste (subite smentide di bande dal Enel), dai puescj dulà che si pense di podê fa su lis centrâls nucleârs talianis. Fra chescj al è ancje Monfalcon.
Si sa che la int di chês bandis ca e à di fa il zûc di scuadre e sta cidine. Po dopo in cualchi lûc lis centrâls e saran ancje di fa. E cheste e à di jessi par nô une sielte prioritarie, une oportunitât strategjiche par il ben di ducj e bla bla bla al cjacare il mus.
Ma viodût che si fevele propit di Monfalcon e pensant a cemût che a stan lant i procès par i disgraciâts velenâts dal amiant a mi la robe mi puce.
Cuissà parcè ma mi ven iniment chel capolavôr di inzegnerie che e jere che biele dighe che a vevin fate sul Vaiont...
Isal pussibile che cuant che si fasin chês robis a chi in Italie, viodint cemût che e ven tratade la int, plui che oparis par l'interès de comunitât a someedin simpri des oparis coloniâls?


text:
Eisal just coinvolzi i fîs tai lavôrs di cjasa? In passât a era la normalitât, ma in dì di vuei, cence stalas e cence nemai, a è lada ju pa ruvisj encja chesta usança.
Jodiju pas monts al è in pratica impussibil, cjatâju a darpâ par prâts e cjamps al è cuasi un miragjo. I fruts di vuei a no son come che di una volta, cuant che al era normâl che encje lôr a contribuissin ai lavôrs in cjasa e al funzionament da famea. Sji capisj: atas gjenerazions, un ati mût di jodi la vita. Sarvisjis in cjasa, la normalitât par cui che vuei al à passât i cincuanta. Una rouba di strani par i fruts di vuei, un grum cjapâts dai tablet e dai balons. E si capisj che i balons, il sport, il cori pas places a son simpri mior dai tablet. Podopo a subentra encja una ata condizion: chê che magari al seti domandâ massa al frut. O che il frut, za strac da scuela e di atas ativitâts, si strachi incjemò di plui. Vuei i ritmos a son cambiâts, no sji tegnin plui vacjas, prâts e fens. Il “fâ lavorâ un frut” al è jodût come alc di contrari ai dirits dal frut, encje se magari cualchi sarvisji al fâs sipri ben, se no ati parcè che cussì sji ur insegna il sens dal dovei e da responsabilitât.
«Nou ju vin simpri fat, come se al fos alc di normâl» a nus conta la Ines di Aip. «No sai se come fruts davin plui una man o se erin di impaç, ma in famea sji era in tancj e se no sji stava pas corts, erin simpri fra stalas e prâts. E nus domandavin ben cualchi sarvisji. Fasjin il cont da canaia che a zirava doma par Aip: Aì di Tita a ‘nd era 10, la Cilda a ‘nd veva 7, la Clelia 5, la Marga 3, Teresin 3 e mê mari 6». Una volta i fruts sji ju jodeva encja in mont. «D’estat Siro al cjamava il Lavareit. Il Celso e il Maurizio ai erin ben fruts, ve, che a lavin in mont a lassù. A un ciert moment al à tolet un mùs par partâ su e jù la spesa e il formadi. Mi impensi che il Maurizio al veva 9 agns, cuant che, una dì, a lu à mandât ju cul mùs, cjamât di formadis. Insoma chest mùs che al era vecjo al doveva passâ l’aga di un riu, ma al è colât ta l’aga cun duta la cjama dal formadi, finît tal aga denti encja chel» a conta la Ines. Par i fruts di chê volta, e considerant che al era un periodo di miseria, lâ in mont a era cuasi una strada obligada: un mût par puartâ a cjasa cualchi franc cença lontanâsi massa dal paîs. «Soredut in tas fameas cun tancj fîs come la mê – a zonta Margherita Fumi – a sucedeva che las sûrs plui grandas a jodevin dai plui piçui, parcè che la mari a no veva massa timp par jodi di lôr, intivada tas facendas di cjasa o ta campagna».
«Ramondâ, lâ a puartâ ledan, lâ a fâ una legna… fasevin di dut. E sji començava subit, apena fûr dal patusj» a sji impensa la Bice di Valerio. «Cuant che lavin a scuela, vevin la pausa fra miesdì e las dôs. In chês dôs oras a ‘nd era simpri alc da fâ: o un zîr di ledan ta Gleria o la a butâ cartufulas. No tu stavas mai cu las mans in man. D’atom a sji sforcjava, plui viers otobar. Un grum plui tart di cumò. E dopo, immancabile, guai mancjâ al Rosari, la sera». Sui prâts d’estât al era dut un taiâ, spandi las solts, zirâ il fen, fâ cavoi. «A sji judava cemût che si podeva, cualchidun al lava encje in mont. Clâr che cumò no sji usa plui… a no ‘nd è nencja plui nè vacjas, nè stalas!».
In veretât a ‘nd è una persona a Cleulas che a puarta incjemò indevant chest discors di clamâ i siei fruts a colaborâ tai sarvisjis di fâ in cjasa e in campagna. La Ursula di Paulino a à una so particolâr filosofia: e jei a pos encje metila in pratica facilmenti jodût che a à encje una sô ativitât agricola. «Jo ai miei fîs ur spieghi che intuna famea ducj a àn di vei un lôr compit. I gjenitôrs a àn il lôr, che al è chel di lavorâ, ma par mandâ indevant la famea bisugna che ducj i elements a colaborin. Ducj a podin fâ alc, in base a l’etât». I sarvisjis che la Ursula a domanda ai siei 3 fruts (la cuarta a è incjemò massa piçula) a van dal lâ a vierzi o sierâ las gjalinas, a netâ o ordenâ una stanza, scovâ las scjalas, passâ l’aspirapolvere, puartâ cualche legna dal bosc, tant par fâ cualchi esempli. Il plui grant, che al va a scuela a Tumieç, al comença za a lâ cu la falciatrice. «Par me al vûl dî, parcè che cun 4 fruts, la cjasa e l’ativitât, vêi una man a cji lezerisj il lavôr. E la gjestion da famea a sbrissja via plui facilementri. Se no lu fassaressin lôr, al tocjarès a mi o al gno om». Secont la Ursula, chest gjenar di sarvisjis al coventa encja par preparajual avignî e par fâju diventâ autonomos. «A ur coventarà par il doman – a zonta la Ursula -. No sta crodi che i fruts a no sji lamentin. Cuant che a mi disjin che la mari di un lôr amî siguramenti no fâs fâ sarvisjis al propri fî, jo rispuint al gno frut che al à di cjapâ cheste esperienza come alc che ai siervirà par simpri. E cuant che chel so amî al impararà ancje lui a fâ chel ciert sarvisj, gno fî al varà un vantaç, parcè che a lu savorà za fâ e duncja al podarà doprâ il so timp par imparâ alc ati di nûf e magari che ai plasarà di plui».
Oscar Puntel


text:
De esperience dal Premi Friûl e soredut dal so rinovament inviât inte seconde metât dai agns Novante, tal 1999 e nas la etichete Musiche Furlane Fuarte. Il so intindiment programatic declarât ’tal è chel di sapontâ ducj i progjets «che a sburtin, che a sperimentin, che a disfin e che a tornin a fâ la musiche e la lenghe furlane».
Il catalic di Musiche Furlane Fuarte al met adun sù par jù cincuante titui. A son discs di grups e di soliscj che a doprin la lenghe furlane cun ducj i lengaçs musicâi: rock, reggae, pop, punk, grunge, hip hop, techno, jazz, sperimentazions variis. Tra di ancje artiscj che a àn vuadagnât une cierte innomine, dentri e fûr dal Friûl.
Di esperiencis tant che chês dal Premi Friûl e di Musiche Furlane Fuarte al salte fûr ancje Suns, il Festival de Cjançon in lenghe minoritarie de Europe alpine e mediteranie nassût in Friûl intal 2009.
La manifestazion, inmaneade cul jutori de ARLeF (Agjenzie Regjonâl pe Lenghe Furlane) e adun cun altris sogjets furlans e di inaltrò, e cjape dentri grups e soliscj che a doprin lis lenghis minorizadis di Austrie, Cravuazie, Slovenie e Svuizare, dal stât talian e dal Sud di chel francês.


text:
Fabrizio De André
Fabrizio De André (Gjenue, 18 di Fevrâr 1940 - Milan, 11 di Zenâr 1999) al fo un dai cjantautôrs talians pui amâts e cognossûts, e sigurementri un dai plui impuartants e influents de sô epoche.
Dai amîs e di dute la int che lu scoltave, al jere cognossût ancje cul non di Faber.
Dal 1960 al 1996, al a publicât vincj discs, plui o mancul un ogni doi agns.
De André al à vût il coraç, in une societât taliane apene jessude de Seconde Vuere Mondiâl, di fevelâ di emargjinâts, di prostituzion e di laris, cuant chescj argoments no jerin considerâts, cirint di cjalâ la realtât de bande lôr, par cjatâ lis cualitâts platadis e par metiju a confront cu la int che i dave cuintri.
Tabele dai contignûts
Il contest familiâr[cambie | modifiche il codiç]
Nassût ai 18 di Fevrâr intune famee de alte borghesie (il pari Giuseppe al jere vicesindic e aministradôr delegât de societât 'Eridania'), De André al cres in te Gjenue dal daspò de vuere. Daspò jessisi diplomât, al studie te Universitât di Gjenue, prime midisine, daspò jurisprudence come il pari e so fradi Mauro.
Rivât dongje dal jessi laureât, al decît di gambiâ par sielzi la musiche. Cheste passion i jere nassude cui amîs Luigi Tenco, Umberto Bindi, Gino Paoli e Paolo Villaggio. Par tirâ sù cualchi franc, De André e Paolo Villaggio si imbarcjin in Istât su lis nâfs, cjantant in tes fiestis.
Al comence a studiâ prime il violin, daspò la chitare scoltant Bob Dylan, Leonard Cohen, e i Chansonniers francês, Georges Brassens soredut. Chest ultin i plaseve une vore, ma in te vite no lu à mai volût cognossilu par vie dal caratar dificil par cui il cjantautôr francês al jere cognossût. Bisugne ancje dî che Brassens, scoltant lis sôs cjançons tradotis par talian di De André, al à dât un judizi positîf.
L'inizi in tal 1958[cambie | modifiche il codiç]
In tal 1958, De André al publiche il so prin 45 zîrs: Nuvole Barocche e E fu la notte, cjançons che par lui jerin 'pecjâts di zoventût'.
Intai agns daspò dal 1958, De André al scomence a cjatâ ce che al sarà il so mût di scrivi cjançons, cun tematichis sociâls contadis ancje cun crudece, ma ancje cun poesiis, tradizions musicâls talianis e cun peraulis simpri a la puartade di ducj.
Il so prin 33 zîrs al è Tutto Fabrizio De André (1966 e ristampât daspò doi agns) che e je une racolte di cjançons jessudis nome in 45 zîrs.
Daspò a jessin ancje Volume I (1967), Volume III (1968), Nuvole Barocche (1969).
I agns de contestazion[cambie | modifiche il codiç]
I agns jenfri il 1968 e il 1973 a son stâts forsit i miôrs par De André, parcè che al publiche cuatri discos fondamentâi, cun tematichis a vonde diferentis jenfri di lôr:
- Tutti morimmo a stento (1968) Acompagnât di une orchestre sinfoniche, la 'Philarmonia' di Rome direzude pal mestri Gian Piero Riverberi, De André al cjacare di int che si cope, drogâts, sporcacjons cu la dolcece de poesie. Il disc al ven premiât de critiche taliane.
- La Buona Novella (1970) Cun tescj trats dai Vanzei no ricognossûts de Glesie (apocrifs). Tal disc a sunin elements dal grup I Quelli daspò deventâts la Premiata Forneria Marconi.
- Non al denaro, né all'amore né al cielo (1971) Inspirât de antologjie di Spoon River, opare dal scritôr Edgar Lee Masters, publicât in tal Avrîl dal 1915, tradot par talian in tal 1943 di Fernanda Pivano. De André al ven judât di Giuseppe Bentivoglio pai tescj e dal mestri Nicola Piovani par lis musichis.
- Storia di un impiegato (1973) De André al cjape la ispirazion dai acjadiments dal Mai Francês. Ancje chi e je une vore impuartante le colaborazion di Giuseppe Bentivoglio pai tescj e dal mestri Nicola Piovani par lis musichis.
Impuartantis colaborazions in tai agns '70[cambie | modifiche il codiç]
De André al à colaborât cul scritôr Alessandro Gennari par il libri Un destino ridicolo publicât in tal 1996. Al lavore ancje cun il poete gjenovês Riccardo Mannerini par la cjançon 'Eroina', deventade Il cantico dei drogati.
In tai agns Setante al à ancje colaborât cun altris cjantautôrs come Francesco De Gregori (che al scrîf cun lui lis cjançons dal disc Volume VIII), al publiche un disc di cjançons tradotis par talian di Bob Dylan, Leonard Cohen, George Brassens. La colaborazion cu le Premiata Foreria Marconi, e je une vore positive: a vegnin regjistrâts doi discs dal vîf, jenfri il 1979 e il 1980:
- Rimini (1978) al è l'inizi de colaborazion cu il cjantautôr veronês Massimo Bubola, cun tematichis di atualitât e sociâls.
- Fabrizio De André(1981) disc cence titul, plui cognossût come L'indiano.
In chest disc, De André al tocje plui argoments jenfri i cuai la opression dal popul dai Indians de Americhe (Fiume Sand Creek) e ricuarde fats di cronache che lu tocjin in prime persone (Hôtel Sopramonte). In tai agns Otante, i doi cjantautôrs publichin un 45 zîrs clamât Una storia sbagliata, cun dôs cjançons publicadis pe prime volte in CD in tal 2005.
Una storia sbagliata e je le cjançon indulà De André al fevele de muart di Pieri Pauli Pasolini.


text:
E olsin ancje dai dal malât: la so femine, i fîs e ducju i parints. A saran ben lor i malâts, che a no san doprâ lis ocasions. E je dute une cuestion di metodo. Chel che chei altris no an e lui sì. Il so al è facil: vinci. E je dute une cuestion di metodo. Ma lui no [...]
Tag: Jacum Trevisan
Tragjedie dai migrants al vose il titul.“Ah, par une navisele sclopade vie pal viaç! Miôr!”“A vulin dome robânus il lavôr!”“Cui si free dai umans!”A è une Istât cjalde su Rigel 8.
Impedide! 18.49 Bune di nuie 19.32 Copiti. Cui si free di te 19.36 Al è capitât ancje a mi, rangjiti come che o ai fat jo 19.45 Ma no san che jo no soi come lôr. Jo i pues svualâ. di Jacum Trevisan
Si jevà dal liet. “Dulà vâtu?” i disè lui. “I doi une ultime cjalade al So discors, Eminence.” “Reste ancjemò. A podin spietâ, tant a san za che i soi cuntri de Cirinnà. Bussimi.” di Jacum Trevisan
«Bundì, agjent!» «Bundì, siôr ispetôr! La sientifiche a à zà operât i prins riliêfs su la sene dal crimine…» «Benon, che al mi meni a viodi, intant che mi inzorne…» «Sigûr, di cheste bande… Alore, la vitime al è un mascjo, blanc, raze more romagnole, di trê agns.» «Ah, a son simpri i miôrs chei che a nus lassin par [...]
Al polse par suiâsi il sudôr. Al è in aghe. I pîts infondâts tal pantan. Al crodeve che a las al contrari, che cheste a fos la part plui semplice: sgjavâ la buse. Pale e picon, picon e pale. Ma strussie, tante strussie. Pale, picon e strussie. Nol è usât a dut chel moviment. Rivâ fin a lì a è [...]
«A e lade, capissistu? La-de!» a si traeve vie la Tiere, vaint poiade al bancon da l’Univiers, il bar preferît dai planets di dute le Galassie. «Oh, daimo, Tiere – al cirive di confuartâle Mercuri – al è sucedût a ducj di vê incomprensions cui siei satelits!» «Tu tu disis cussì dome parcé che no tu ju âs – e [...]
Il siôr Jurai Nemec al veve pierdût il so tacuin, dismenteantlu intune cabine telefoniche di Portsmouth, in Ingletiere. Lu veve cirût di ogni bande, ma il tacuin al someave sfantât tal nuie. Al restà straneât cuant, un an dopo, i sunarin ae puarte di cjase sul cricâ dal dì: sul netepîts al cjatà il so tacuin. Dentri al jere dut [...]
Ducj i doi a spietavin la domenie cun impazience, ma no parcè ch’al fos il tant bramât “weekend”: e jere la ocasion par viodisi a messe. Nissun dai doi lu veve mai dit a chel altri; si platavin chel segret a vicende e al jere une vore dificil stâi daûr ae funzion cuant che i lôr voi si incrosavin: chei [...]
Il prin purcitut al fe sù une covute di stran. Une dì un lôf grant e trist al sì cjatà a passâ par là: «Vierzimi la puarte!» al disè batint cun violence a la cjasute. «Mai, va vie brut lôf!» i disè il prin purcitut scaturît. «Jo o soi achì par mangjâti e ti mangjarai!» i rispuindè il lôf cuntune [...]
«Alore, agjent, tornin a disi in struc cheste storie maledete.» «Sì, ispetôr, alore… trê dîs fa al è stât cjatât sul cei di une strade di campagne intune auto cjolte a ratis, il cuarp cence vite de vitime, il siôr… ehm… Signôr» «Just, il siôr Signôr… Diu?» «Sì, eco, Diu, disìn. Il cuarp nol presente segnâi di violence… spietìn ancjemò [...]


text:
Distret di Radkersburg
Il distret di Radkersburg (targhe automobilistiche: RA) al è un dai distrets dal stât federât austriac (tod. Bundesland) de Stirie/dal Staiar.
Al è ulteriormentri divisibil in 19 comuns (tod. Gemeinden) - di chescj, 2 a son "citâts" (tod. Städte) e 4 a son "comuns cun derit di marcjât" (tod. Marktgemeinden). Di seguit la liste.
Citâts[cambie | modifiche il codiç]
Comuns cun derit di marcjât[cambie | modifiche il codiç]
Comuns[cambie | modifiche il codiç]
- Bierbaum am Auersbach
- Deutsch Goritz
- Dietersdorf am Gnasbach
- Eichfeld
- Gosdorf
- Hof bei Straden
- Klöch
- Mettersdorf am Saßbach
- Murfeld
- Radkersburg Umgebung
- Ratschendorf
- Trössing
- Weinburg am Saßbach


text:
CJAMINANT TE STORIE. I cjistiei di Atimis.
in La Patrie dal Friul, gennaio-febbraio 2013
Il teritori di Atimis al fâs part di chê zone de pedemontane clamade Tiere dai Nûf Cjistiei che e presente impuartantis evidencis storichis e archeologjichis de Ete di Mieç, ven a stâi diviers cjistiei che si puedin viodi inmò in dì di vuê ancje se mâl o pôc conservâts.
Achì a son presints ben trê complès, scomençant cun chel di Partistagn in localitât Borc Faris, il plui grant e componût di plui parts fatis sù in periodis diferents….
Tutto l'articolo si trova in "La Patrie dal Friul", alla pagina vai >>>


text:
Il “Concors par Tescj Cinematografics in Lenghe Furlane” al è nassût intal 1996, al scomençament dome par senegjaturis, ma che, a tacâ dal 2002, si slargje inmaneant cuatri sezions competitivis: une pes senegjaturis, une pes storiis par film, une pai saçs e une cuarte sezion pai articui di critiche. Organizât dal CEC, il Concors si davuelç ogni doi agns, in maniere alternade cu la “Mostre dal Cine Furlan” (vuê “Mostre dal Cine”) e al previôt par ogni sezion un prin premi monetari e des menzons pes oparis plui significativis. Cun di plui i lavôrs premiâts a vegnin publicâts inte riviste di cine par furlan “Segnâi di lûs”. Fin a vuê, a àn partecipât ae jurie de manifestazion personalitâts tant che Elio Bartolini, Luca Vendruscolo, Giorgio Placereani, Giancarlo Deganutti, Xavier Lamuela, Dante Spinotti, Renato Calligaro, Roberto Iacovissi, Alessandra Kersevan, Marcello De Stefano, Giovanni Frau, Mariella Micelli, Daniele Fior, Maurizio Mattiuzza, Max Mauro, Giorgio Cantoni, Stefano Moratto, Gianni Pascoli, Paolo Cantarutti, Massimo Garlatti-Costa, Mario Turello, Donato Toffoli. In dut a son stadis presentadis al “Concors” 48 senegjaturis, 14 storiis par film, 1 critiche e 7 saçs.
In ocasion de iniziative il CEC al publiche e al presente un libri par furlan (o plurilengâl) su un teme cinematografic leât in mût diret o indiret al Friûl. I doi libris publicâts fin cumò in cheste suaze a son stâts:
Cine e identitâts culturâls, la opare cinematografiche di Marcello De Stefano di Lara Meroi (ed. Centro Espressioni Cinematografiche, Udin, 2007);
Il cine furlan in lenghe furlane di Sara De Simon (in trê lenghis: furlan, talian, inglês) (ed. Centro Espressioni Cinematografiche, Udin, 2010).


text:
Il Furlan al dopre lis vocāls cul acent circonflčs e il C cu la cedilie maiuscul (Ē) che no son presintis te tastiere taliane. Chestis letaris a puedin jessi scritis doprant la cumbinazion Alt+codiē numeric di 4 cifris, ma chest al č un sisteme verementri pōc pratic, che cul timp e puarte a fruiā i dźts e a ēavariā.
La soluzion, che e pues jessi otignude in mūts diferents, e je chź di definī par chestis letaris gnovis cumbinazions di tascj che a sedin curtis e facilis di tignī a ments.
Si presenti culģ variis soluzions alternativis sei pe tastiere taliane sei par chź merecane tai diferents sistemis operatīfs.
Lis soluzions proponudis a son stadis provadis su plui di un computer e no ąn dāt fastidis, ma nuie si pues sigurā.
Par problemis, sugjeriments, corezions, zontis e v.i.:
paganf CAIUT katamail PONT com


text:
Le aziende della città di Morsano Al Tagliamento, Friuli-venezia Giulia
Vi offriamo un elenco completo delle aziende della città di Morsano Al Tagliamento, Friuli-venezia Giulia. Sul sito troverete informazioni su orari di apertura, gli indirizzi e le compagnie telefoniche.
Categorie popolari a Morsano Al Tagliamento (Friuli-venezia Giulia):
- Commercio di Morsano Al Tagliamento
- Macelleria di Morsano Al Tagliamento
- Mercerie di Morsano Al Tagliamento
- Chiese di Morsano Al Tagliamento
- Agenzie di Morsano Al Tagliamento
- Amministrazioni di Morsano Al Tagliamento
- Parrucchieri di Morsano Al Tagliamento
- Industrial di Morsano Al Tagliamento
- Asili di Morsano Al Tagliamento
- Falegnameria di Morsano Al Tagliamento
- Imprese Edili di Morsano Al Tagliamento
- Farmacie di Morsano Al Tagliamento
- Periti di Morsano Al Tagliamento
- Marketing Diretto – Elaborazione Del Computer di Morsano Al Tagliamento
- Computer di Morsano Al Tagliamento
- Agricole di Morsano Al Tagliamento
- Imprese Di Demolizione di Morsano Al Tagliamento
- Strutture Metalliche di Morsano Al Tagliamento
- Abbigliamento di Morsano Al Tagliamento
-
Toneguzzo giorgio
V. Bovazzani. 5, Morsano Al Tagliamento
Imprese Di Demolizione, Morsano Al Tagliamento
-
Vendrame pietro
V. Santa Lucia. 27, Morsano Al Tagliamento
Macelleria, Morsano Al Tagliamento
-
Pellarin sergio
V. Infanti. 31, Morsano Al Tagliamento
Industrial, Morsano Al Tagliamento
-
Scacco fernanda Maria
P. Quattro Novembre. 13, Morsano Al Tagliamento
Mercerie, Morsano Al Tagliamento


text:
La gjeografie dal Friūl
cesky
Tiermits
Il Friūl oben Furlanie e je une regjon storiche che i siei cunfins a son naturāi. A misdģ al č il Mār Adriatic, a tramontan la linie di partizion des aghis jenfri Danau e Tiliment. A soreli a mont, a son venits il cjanāl de Plāf (ma Sapade e je furlane) e chel dal Mesc fintremai Frate; di lģ la Livence e fās di tiermit. A soreli jevāt il cunfin al č mancul clār. A Pontebe e scomence la Carintie, il Lisunē al č furlan e cragnolin fintremai Gurize. Di lģ a fasin di tiermits il Cjars e il Timau. Tor ator si cjatin il Cjars, il Cragn, la Carintie, il Cumieli, il Cjadovri, il trevisan e il vinizian.
Lis aghis
'Aghe' al č un altri non dal Tiliment (o Taiament). In pratiche il Friūl al č il bacin dal Tiliment. A van intal Tiliment: la Fele, la Būt e il Dean. Intal Lisunē a van il Nadison, la Tor e il Judri. A soreli jevāt dal Tiliment e cor la Stele, che e nas di une risultive; al incuintri a soreli a mont la Midune e la Celine si pierdin intes gravis.
Lis monts
Lis Alps furlanis a partegnin a dōs cjadenis: chź des Alps Cjargnelis e chź des Alps Juliis. Lis monts chźs plui cognossudis a son: il Matajūr (m. 1600), la Mont Cjanine (o Cjanin, m. 2500), il Mangart (m. 2600), il Jōf di Montās (m. 2700), il Colians (2800), la Peralbe (m. 2700), il Cjaval (m. 2200). Tanche pardut, dapīt des Alps a son lis Prealps e daspņ e je une fasse di cuei; lą che il Tiliment al jentre intal plan, lģ e je une fasse di morenis.
Il plan
Al č di savź che il plan si dividilu in dōs parts: l'Alte e la Basse. Intal teren de Alte e je tante glerie, par solit sot di une crostute di tiere, magari plene di claps (alore si dīs magrźt), ma cualchi volte crote (alore si dīs grave). Chest al č un fat une vore impuartant, parcč che par cheste reson no cor aghe parsore, ma si ą di cirīle sot. Nancje dī che e je une zone par tradizion puare. Plui dongje dal mār, il teren al dovente impermeabil, cun tante arzile, e di bot l'aghe e ven sł, fasint la fasse des risultivis. Di lģ in jł e scomence la Basse. Cuant che si rive al mār, prime dal mār libar e je une zone di aghe basse, sierade di une file di isulis tanche une roste: e je la lagune.
Lis parts
La Cjargne e je la part chź plui grande de mont. E je l'alt bacin dal Tiliment, fintremai a la Fele. Intal so centri si cjate la citāt di Tumieē. A soreli jevāt a son ancjemņ: il Cjanāl dal Fier, cu la vile di Mueē; Resie; lis valadis de Tor, che a fasin centri a Tarcint; lis valadis dal Nadison, cu lis vilis di San Pieri dai Sclavons e San Lenart.
Tal plan a son trź grandis zonis. Une al č il Friūl di lą dal Clap, ven a stāi chel che al restą sot da l¹Austrie fintremai la prime vuere mondiāl. Lģ si cjate la citāt di Gurize e dongje al č il fuart di Gardiscje o Gradiscje Imperiāl, cognossūt par vie de vuere dal secul XVII. Dongje dal mār e je la Bisiacarie, cul puart di Monfalcon, denant di jź la isule e citāt di Grau. Insomp di Gurize al č il Cuei.
Il Friūl di ca dal Clap al č chel di Mieē, fintremai al Tiliment (si lu clame ancje di ca da l'Aghe). Dut dapīt des monts, lą che a finissin cjanāi e valadis, al č plen di vilis e citāts: San Denźl, Buie, Venēon, Glemone, Tarcint, Cividāt. Juste tal mieē al č Udin. La linie des risultivis e cor dilunc de Stradalte, di Codroip al fuart di Palme. Sot e je la Basse, cu lis citāts di Ēarvignan e Tisane. A pōcs chilometris dal mār e je la vile di Aquilee, in rive, ae fōs dal Tiliment, Lignan.
Il Friūl di lą da l'Aghe al fās centri a Pordenon. Ta la Alte a son Monreāl, Manią e Spilimberc. A Davian e je une base dai Merecans. Denant di Codroip e je Cjasarse, biel lant viers il mār si rive a San Vīt e denant di Lignan al č Bibion. A soreli a mont, plui in dentri, e je la vile di Concuardie, la citāt di Puart e, su la Livence, chź di Sacīl.
Lis etniis
In pratiche par dute la regjon de Ete di Mieē in ca a vivin i Furlans. Par dī la veretāt a son ancje lūcs dulą che a ąn simpri vivūt altris. Te Cjargne a son trź vilis todescjis: Sapade, Sauris e Timau. A son coloniis de Ete di Mieē di minadōrs vignūts de Carintie. I Slovens a son a stā tes Alps e Prealps Juliis di Gurize a Tarvīs e in cualchi paīs de Basse, a man ēampe dal Lisunē. I Talians, a vivin di simpri te Bisiacarie, a Grau e a Maran. Pordenon al č talian almancul dal 700. I Ebreus a jerin a stā tes citāts e tai terens di fameis di sorestants "amīs", tant che i Savorgnans. Daspņ dal imperadōr da l'Austrie Josźf II a verin une posizion plui buine di Lą dal Clap, dulą che impuartantone e fo la comunitāt di Gurize. I Roms (Sintos) a levin ator daūr des fieris e dai mercjāts. Daspņ vignude la Italie i confins etnics a son mudāts e a son ancjemņ daūr a mudāsi.


text:
di FELICIANO MEDEOT
09 gennaio 2007
Il Friûl al è un stran puest: indulà che si pues capì a implen la impuartance di une opare e di un artist dome daspò che lu ametin i forescj.
Nol sarà forsit il câs di Luigi Maieron, cjargnel di Çurçuvint, ma la profonditât de sô opare e l'alt nivel culturâl e musicâl che i apartegnin a varessin di jessi cognossûts miôr e salacor, jessi comparâts cui artiscj talians plui nomenâts.
Di chest aspiet si podeve nasâ alc daspò dal sucès otignût di Maieron cu la opare I Turcs tal Friûl, rielaborazion in musiche e prose de opare di un zovin Pieri Pauli Pasolini – I Turcs e fo scrite intal 1944 – che e je stade presentade inte suaze dal Mittelfest a Cividât tal lui dal 2006.
Dut câs, la anime cjargnele, pardabon sclete e direte, di Maieron e ven fûr inte leture seniche dal Vanzeli dal evangjelist Marc, cjapât sù di ce che al reste di une version aquileiese dal VI secul.
Ma la novitât no je dome l’argoment tratât o la cure dal discors, e je ancje la cualitât esecutive e di sintiment doprade te opare. La rileture, scrite intun cjargnel sancîr – dal cûr e no omologât –, e je stade presentade a Zerà domenie ai 8 di Otubar e ancjemò inte glesie di San Lurinç dal Lusinç ai 3 di Dicembar dal an passât. E je previodude la partecipazion di cetancj preseâts artiscj di dute la Patrie: la corâl feminine de Pleiadi di Capriva, direzude di Manuela Marussi, la stesse Marussi e Ondina Altran, tant che vôs solis, il coro dai fruts Artemìa di Tor di Zuin dai mestris Denis Monte e Barbara Di Bert e, pe part strumentâl, Ivan Cossetti (bas melodic), Arianna Plazzotta (Arpe), Daniele Masarotti (violin) e Franco Giordani (mandulin).
La storie dal Crist e ven rivivude in diviers moments: di cuant che la Madone e spiete Jesus (Di cui sarai la femine), fin ae conte de Passion. In cierts moments dal spetacul si sint dut il scjas, la tragjedie e la intensitât dai moments: si sint propri la passion di une robe «fate cul cûr viert», cemût che al amet il stes Maieron.
Ma a son ancje une sperance, une fuarce e une volontât di lâ indenant, daspò dai dîs de Passion, intune incressite di fuarce e di espression che si siere juste apont cun Lait dapardut: la sperance che la storie e ledi indenant e che no finissi suntune crôs.
Nol è facil par nuie trai di un test come il Vanzeli emozions fuartis che a vegnin fûr dome di chei che a san miscliçâ cun sintiment vôs, suns e tescj.
In sumis une passion pe Passion che e ricuarde forsit ancje masse La Buona novella di chel grant che al è stât Fabrizio De Andrè, un cjante storiis che a ore di vuê al ven ancjemò scoltât e preseât. E cussì, salacor, al varès di jessi ancje par Maieron e par chest Vanzeli di Marc che al merete di jessi editât e cognossût di ducj i furlans.


text:
RICETE. Tutres
Lis tutres a son grancj discs di paste di siale, farsîts e frits, tipics de cusine ladine.
Ingredients pe paste:
250 grams di farine 00
250 grams di farine di siale
2 ûfs
25 grams di spongje (tenare)
sâl
………..
Lavorâ insiemi i ingredients de paste fin che e ven slisse.
Lassâ polsâ cuvierte di pelicule par une ore.
Tirâ la paste fine plui o mancul come chê dai crostui e taiâ discs
di un 15 cm.
Meti tal centri di un disc la farsidure, taponâ cuntun altri disc
e sierâ ben i ôrs.
Fridi tal vueli a 170°C.
Servî e mangjâ daurman!
Pe farsidure a son plui pussibilitâts, chês plui tipichis a son:
- Spinaze e scuete: cuei la spinaze, salâle e impeverâle e messedâ
cul stes pês di scuete.
- Patatis: gratâ patatis bulidis, messedâlis cun cevole taçade e dislite,
sutive, sâl.
- Craut.
✒ Sandri Carrozzo


text:
Prefìs telefonic
Un prefìs telefonic (a voltis ancje prefìs telesetîf) al è une serie di numars che si metin devant di un numar telefonic par identificâlu miôr, in gjenar par distingui lis diviersis zonis di un paîs (regjons, provinciis, o distrets plui piçui) o ben par separâ i variis servizis telefonics (par esempli i numars de telefonie mobil da chei fis e da chei di emergjence).
Ogni paîs al à un prefìs telefonic internazionâl, che lu separe di chei altris, ch'al scomence cun 00 (cu la ecezion di Canadà e Stâts Unîts di Americhe); pai codiçs locâi invezit nol è un standard: in ciert stâts la lungjece e je fisse (3 numars in Canadà, 1 in Australie), in altris e cambie (in Gjermanie e Austrie e pues lâ di 2 a 5 numars); in altris ancjemò il prefìs al pues jessi incorporât tal numar, come par esempli in Spagne e in Norvegje.
I prefìs telefonics in Italie[cambie | modifiche il codiç]
- "00" iniziâl: prefìs internazionâi
- "0" iniziâl: prefìs locâi, fûr che 0878 che al indiche une tarifazion difarente
- "3" iniziâl: prefìs pe telefonie mobil
- "1" iniziâl: servizis di utilitât, ca di un pôc sostituîts cun un 4 iniziâl; a scomençaran cun l'1 dome i numars di emergjence (112/113/115/117/118)
- "8" iniziâl: numars verts (800/803), numars a cost ripartît (848), numars a valôrs zontât (89)
- "7" iniziâl: servizis di trasmission di dâts, cun tarifazion diferenziade (702) o "vert" (700)


text:
L’om si jere siarât a clâf dentri te aule. Al sintive di jessi su l’ôr dal timp e al varès volût che nol finìs mai. Ma chel timp nol sarès durât: di là de puarte si sintivin pas e vôs che si ingrumavin par rompi e par gafâ chel ultin lûc.
L’om al siarà i voi e si metè a preâ. Al preave chel simbul picjât sul mûr, che al veglave par dut, scuele o ufici public e che par secui al ere stât il telâr di valôrs e identitât di un continent intîr. Simbul di une civiltât alte, che no veve paragons tal mont.
E cumò, dut al jere daûr a finî: la barbarie e veve vinçût! A jerin rivâts e si jerin fats parons di dut, fin a profanâ chel ultin ricet, cun chel confuart picjât adalt. La puarte e varès tignût bot ancjemò par pôc. Dopo, a saressin jentrâts berlant e a varessin sassinât mil e mil agns di storie.
L’om al saveve di no vê sperancis, ma al voleve stâ li, a contemplâ chel simbul cussì biel e profont. Un simbul verticâl: impirât te tiare, ma cu la part parsore tal aiar, a indicâ la vastitât dal cîl. Esal di cualchi bande un simbul plui biel? Bon di peâ ogni part de creazion e di rinviâ al eterni?
No, l’om al jere sigûr: nie al podeve stâ dongje di chê bielece e di chê veretât.
Di fûr, intant, i colps sul len si jerin fats plui fuarts e la puarte e jere daûr a cedi.
L’om al viarzè i voi: l’istant di straneament al jere finît. Al cjalà la carote picjade sul mûr e al decidè che no le varès lassade tes mans di chei barbars. Prime di viodile profanade, le varès mangjade! Magjant chel simbul, al sarès deventât lui stes simbul di une interie civiltât e storie.
Une volte jentrâts, che lu copassin, che picjassin pûr, tal puest de carote, la fete di formadi, simbul de lôr religjon: lui, mangjant chê carote, al sarès deventât testemoni, martar di fede.
A rivarin a butà jù la puarte. A jentrarin sberlant, cun in man raclis e fetis di formadi. L’om ju cjalà cuiet. A planc al puartà la carote in bocje e al començà a roseà. Intant che i barbars i rivavin intor, si inecaurzè che e saveve di bacalà.
di Stiefin Morat
Posts similârs


text:
Ipotesi
Une ipotesi (dal grêc antîc ὑπόϑeσις hypothesis, composte di hypo, "sot" e thesis, "posizion", ven a stâi suposizion) e je la premesse di fonde par un resonament o par une dimostrazion.
Il significât de peraule in prin e jere une idee inteligjente o un metodi matematic bon par semplificâ i calcui, ma che nol jere necessariementri reâl. Cun chest significât il Cardinâl Bellarmine al doprâ la peraule cuant che al visâ Galileo Galilei di no tratâ il moviment de Tiere tant che reâl.
Intal ûs comun, une ipotesi e je une idee provisorie, la sô validitât e sarà di aciertâ. La ipotesi e domande di bande dai ricercjadôrs un sfuarç par confermâle o par confutâle. Intal metodi ipotetic-dedutîf, une ipotesi e varès di jessi falsificabile, ven a stâi e varès di jessi pussibil declarâle false, solitementri cuntune osservazion e conseguente formulazion di une altre ipotesi logjiche.
La peraule ipotesi e je stade in mût no coret doprade pe Ipotesi di Riemann, che e varès di jessi plui propriementri clamade congjeture.
Par esempli, une persone che e rive intun paîs e che e viôt une piore blancje, e podarès formulâ la ipotesi che dutis lis pioris di chel paîs a sedin blancjis.
Cheste e pues jessi considerade une ipotesi parcè che è je falsificabile, ven a stâi che si rive a provâ il contrari: al baste viodi une sole piore di colôr diferent.
Spes lis dimostrazions matematichis a vegnin enunciadis in trê parts: ipotesi, tesi e dimostrazion, dulà che l'enunciât di dimostrâ nol è la ipotesi ma la tesi, lis ipotesis a son invezit lis condizions validis cuant che si lavore e che adun ai assiomis de teorie a vegnin dopradis par gjavâ fûr la dimostrazion, par esempli:
- Ipotesi: che al sedi un triangul retangul
- Tesi: Teoreme di Pitagore
- Dimostrazion: viôt lis diviersis dimostrazions inte vôs Teoreme di Pitagore.
La tesi e je la proposizion che si à voie di aciertâ che sedi vere. Il resonament che si à di fâ par rivâ a chê veretât si clame dimostrazion.
Vôs leadis[cambie | modifiche il codiç]
- Tesi
- Teoreme
- Teorie
- Philosophiae Naturalis Principia Mathematica pe posizion di Isaac Newton su lis ipotesi, "Hypotheses non fingo".


text:
Provincie di Triest
La provincie di Triest e je la plui piçule provincie de Italie e de regjon aministrative Friûl-Vignesie Julie.
Tabele dai contignûts
Gjeografie[cambie | modifiche il codiç]
Confins[cambie | modifiche il codiç]
La provincie di Triest e confine a Nord cu la Provincie di Gurize, a Est e a Sud cu la Slovenie, e a Ovest e je bagnade dal Mâr Adriatic (Marine di Triest).
Teritori[cambie | modifiche il codiç]
Il teritori al è prevalentementri colinâr, cun cuestis altis e cretosis. La provincie e je scuasit dal dut comprendude tal comprensori dal Cjars.
Storie[cambie | modifiche il codiç]
Tal XVIII secul, vie pal ream di Marie Taresie di Austrie, il teritori al cognossè un progressîf aument dal trafic maritim par vie de istituzion dal puart franc.
La vignude dal esercit di Napoleon, tal 1809, e puartà la citât di Postumie a comandâ un gran toc dal teritori; dopo de Restaurazion, invezit, la provincie e scomençà a jessi comandade diretementri dal Imperi Austri-Ongjarês.
La vitorie taliane te Prime vuere mondiâl, e il conseguent tratât di Rapallo, a permeterin il passaç al Ream di Italie, fin ae fin de seconde vuere.
Dal 1947 al 1954 la provincie di Triest e fo dividude in doi tocs, clamâts zone A (corispondent ae atuâl estension aministratve) e zone B (la bande nord-ocidentâl de penisule istriane). Il tratât di Osimo al definì i gnûfs confins - ancjemò atuâi - jenfri la Italie e la inalore Jugoslavie.
Economie[cambie | modifiche il codiç]
Popolazion[cambie | modifiche il codiç]
Inte provincie di Triest a vivin cirche 236 mil abitants, scuasit ducj tal cjâflûc. Il secont comun plui grant al è Mugle, con 11 mil residents.
Lenghis[cambie | modifiche il codiç]
Il sloven al è doprât des publichis aministrazions par tutelâ ducj i citadins di marilenghe slovene. A son rilassadis, daûr di une specifiche domande, anche cjartis di identitâts bilengâls, par talian e par sloven.
In uns comuns e je doprade ancje segnaletiche bilengâl.


text:
No je plui la gubane di une voltePublicât da il crot il sabato, gennaio 05, 2008
Cul gnûf an, ducj ingubanâts cul mangjâ des fiestis e cun ancjemò in bocje il savôr dal mandolât, al è normâl metisi a filosofâ sul timp che al passe. Fra un taiut e chel altri la mê riflession dai ultins diis e je stade che no si cjate plui la gubane di une volte.
No stoi fevelant di chê di for, o cognòs cualchi puest a Cividât e su pe Sclavanie dulà che la si cjate inmò buine, chê che o intint jo e je chê industriâl. Par capî ce che o ai voie di dî si à di taiâ un fete di gubane industriâl e, prime di mangjâle, metile dongje a la foto che e je su la scjate.
La fete de foto e je biele, si viodin i pignûi, la ue passe, i tocuts di cocule e di nole, la fete vere, chê che e je stade juste taiade, e à invezit dentri un paston di robe dolce, sperin almancul fat cui stes ingredients...
Ma no je dome la estetiche che e je cambiade, al è il savôr che nol è plui chel.
Forsit parcè che un timp e jere artesanâl e cumò e je industriâl.
Ma il biel al è che une volte, cuant che e jere buine, e vendeve dome ca, cumò e vent par dut e no si fâs masse fature a cjatâle intai centris comerciâi ator pal marimont. O imparin il marketing e o disimparin a fâ lis robis ben.
Prin salt dal crot: mi àn dite che cuant che si comence a disi robis tant che "ai miei timps sì che la gubane e jere buine, migo come vuê...", aromai si stâ lant di ribe jù cui agns...
3 coments:
-
E je vere jo une volte ad an o cerci chê fate in cjase. Chest an le ai nome nasade. Oh, ai mei timps!
Daur de gubane, nome chê no je plui come une volte? Nô no sin plui chei. A mi, par esempli, lis lûs di Nadâl mi tachin a dâ di gomit. Chest an o soi rivât, rimande che ti rimande, a sparagnâ chel lavôr.
-
-


text:
Ai 4 di Avrîl dal 2016, te suaze des manifestazions pe Fieste de Patrie dal Friûl, Us invidìn te Sale civiche di Lucinîs, aes 8.30 di sere, par una “taule taronde” cun ospits di gale sul teme “POLITICHIS PE TUTELE E VALORIZAZION DE LENGHE E CULTURE FURLANE IN Dì DI VUÊ”.
Si resonarà sul Friûl di cumò in rapuart a chel che al à viodût nassi dal bas il Moviment Friûl.
Ospits: Adrian Cescje e Marco De Agostini dal Moviment Friûl, il president de Assemblee dai Comuns di Lenghe Furlane Diego Navarria e il conseîr regjonâl Claudio Violino.


text:
I COLÔRS E LIS FORMIS DE STORIE: UN VIAÇ INTE ART DAL FRIÛL. La mime ricuardade di Eraclide
E je stade cjatade, intal circuit dal teatri antîc di Aquilee, une lapide che i studiôs a fasin rimontâ sù par jù al 235 de ete volgâr. Parsore dal test, che al è scrit par grêc antîc, si pues contemplâ un rilêf di piere che al rapresente il bust di une femine zovine: i cjavei luncs, ben petenâts e dividûts in dôs bandis, cu la rie tal mieç; i voi profonts, intens, che ti cjalin dret in muse; un biel cuel, une vieste elegante.
La epigrafe nus conte che il so non al è Bassilla, definide tant che la decime Muse, une mime cetant brave che e veve cjalcjade la sene dai teatris plui grancj e impuartants dal Imperi roman, concuistant cul so savê fâ, cu la sô braùre e cu la sô art, il consens e l’amôr dal public di ogni nazion, di ogni lenghe.
Chel che al scrîf si clame Eraclide, cjantôr e atôr, e salacor al è ancje stât l’om che le amave, considerât il ton des sôs peraulis. Si rive di fat a intuî che la stime profonde pandude e cjate une sô fonde inte intimitât di une confidence che in plui ponts e cuche fûr, miscliçant insiemi lancûr e ligrie, voie di ridi e di vaî, come che di simpri si use intal ambient dal circ e dal teatri. «Bassilla - al scrîf - cuissà ce tantis altris voltis che tu âs interpretade in teatri la part di une femine che e mûr: po ben, mai come cumò che tu sês muarte pardabon!». Come a dî, intun lengaç che al somee tirât fûr di une memoreazion in stîl moderni, plene di ironie e di lizerece: «Ducj chei che ti vuelin ben a pensin che cheste e sedi la tô plui grande interpretazion!». O ancjemò: «No sta vê pôre, Bassilla, nissun al vîf par simpri». E chest concet, che al siere ancje la epigrafe, al sune tant che une racomandazion profonde, imbombide di umanisim e di pietât. Chest di Bassilla al è il nestri destin comun, e bisugne duncje savê recitâ ben la nestre part, cuant che o sin sul savalon dal teatri de vite. Ae fin dal spetacul, lis lûs si distudaran par simpri. Bulo chel che al lasse un biel ricuart a ducj chei che a restin.
Pre Gjilbert Pressac, studiant chest prin personaç feminin de nestre Patrie, al spint cualchi peraule cetant intrigante ancje sul so non. Secontri lui, di chê Bassilla (il non al jere une vore popolâr intal mont dal circ) al podarès vignî il furlan “bassilâ” (”bacilâ”), intal sens di sfuarçâsi di cjatâ un ecuilibri, cjaminâ cun atenzion su la cuarde tindude sul grant spetacul de vite, cirint di no colâ, di no meti il pît in fal. Un biel auguri par ducj i vivents.
(a.f.)


text:
CJARGNE. La mont. Il mont des bergjos Mostre Fotografiche di Gigliola Dipiazza - Prât
Tal mês di Lui e je stade screade, te Cjase dal Popul di Prât, la mostre fotografiche di Gigliola Dipiazza di Tualiis ‘La mont - il mont des bergjos’, che in Setembar e vierzarà il so barcon su la mont a Denemonç.
‘E je une mostre che nus rimande aes nestris lidrîs’, e à dit la assessore ae culture Luigina Agostinis, ‘i scats fotografics di Gigliola nus ripuartin aes nestris tradizions, ae nestre comunitât, a scuvierzi i vecjos rituâi dal lavôr intes malghis. No je une mostre nostalgjiche ma cuasi un invît a puartâ indevant cheste tradizion’.
‘O vin zirât dutis lis “bergjos” (caseris, NdR) de Cjargne!’, e conte Novella Del Fabbro. ‘Un che al va fûr de Cjargne come Gigliola (a 18 agns e va in France a studiâ piture, plui tart a Milan - vuê e lavore al Corriere della Sera) al riscuvierç la gjenuinitât de sô int e dai siei prodots, e di fat cul so scat fotografic o viodìn il risultât. Al è stât biel zirâ chestis monts. O vin viodût il vecjo stagjonât ma ancje int zovine che e crôt in cheste tiere’. E pensâ che la storie des “bergjos” e je antigone: di une ricercje fate di Novella ‘Il patriarcjât di Aquilee al concedeve ae int di alte mont, tor i prins dal an, 1.000 boscs e passons e l’afit al vignive paiât in nature (formadi, spongje e scuete). E cussì, a son nassudis lis “bergjos” fin a 2.000 metris di cuote, puartadis indevant di privâts, fatis par solit indulà che e jere aghe, al ripâr des lavinis cuntune tecniche particolâr te costruzion: il tet in scjandule, la foghere cu la musse di fûr, a difese la piramide di claps anti lavine, il “tabio” in len par disgotâ il formadi (cumò la normative CEE e vûl dut in açâl e dut piastrelât; un fedâr inte casere al jere che al barufave cu la spongje parcè che tal plan in açâl il prodot al sbrisse e al à dit: ‘no àn capît chei de CEE che al baste un cit di sîr bolint par disinfetâ’). Ai prins dal 1100 a jerin cirche 169 “bergjos” in Cjargne; cumò une cuarantine che a partissin dai 1.500 di altece fintremai a cuasi 2.000 metris.’
Cu lis sôs fotografiis, Gigliola nus fâs viazâ jenfri chestis realtâts un pôc dismenteadis ma cun tancj agns di storie. No je di tantis peraulis e e lasse che i siei scats a fevelin par jê. Cussì, cjalant lis sôs fotos, ognidun al pues scuvierzi e puartâ a cjase alc: une espression, un panorame, un contest, un cjanton, une muse, un lûc, une lûs, une ombre, une ridade, un moment di ligrie, une stagjon, un prodot dal mont des bergjos cjargnelis e no dome! E jenfri chestis fotografiis, si podarà cjatâ ancje un marochin che al jude un cjargnel a fâ çuç… Ancje chest al è il mont des “bergjos” di vuê.
✒ Marta Vezzi


text:
DINDARINE DINDARONE
€ 12,00
98 disponibili
BREVE DESCRIZIONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
Descrizione
Chest al è un piçul viaç jenfri i sunôrs presints inte nestre regjon siore di lenghis e culturis diferentis, jenfri lis ninenanis, lis tiriteris, lis filastrocjis che dulinvie i agns a àn compagnât frututis e frututs intai siums e intai zûcs e che a son testemoneancis di une memorie che par fortune no si è ancjemò sfantade dal dut.
Questo è un piccolo viaggio dentro i suoni presenti nella nostra regione ricca di lingue e culture differenti, fra le ninne nanne, le tiritere, le filastrocche che nel corso degli anni hanno accompagnato bambine e bambini nei sonni/sogni e nei giochi e che sono testimonianze di una memoria che per fortuna non si è ancora persa del tutto.
Recensioni
Ancora non ci sono recensioni.


text:
Udin capitâl de sience in lenghe minoritarie
in ocasion dal Decenâl de Societât Sientifiche e Tecnologjiche Furlane
Sienziâts di dute Europe si àn cjatât vinars ai 16 di Dicembar dal 2011 a Udin in ocasion de Conference Internazionâl “Lenghis minoritariis e comunicazion sientifiche” organizade de Societât Sientifiche e Tecnologjiche Furlane par celebrâ il decenâl de sô fondazion.
La conference, che si è tignude te Sale Cunvignis “R. Gusmani” di Palaç Antonini, vie Petracco 4, Universitât dal Friûl, e à viodût la partecipazion di rapresentants des plui impuartantis “lenghis cence stât” europeanis, che si àn confrontât su lis rispetivis esperiencis sul ûs de lenghe minoritarie tal insegnament, te ricercje e te pratiche professionâl in ambit tecnic-sientific.
E à cjapât part ae conference Maria Gil, responsabile de comunicazion sientifiche de Fundazioa Elhuyar, une associazion privade une vore ative tal cjamp de divulgazion sientifiche in lenghe basche a ducj i livei, che in cuarante agns e à burît fûr une schirie di ativitâts imprenditoriâls tal setôr educatîf, promozionâl e editoriâl riferît ae sience in lenghe basche.
Pe Catalogne a jerin presints Sandra Cuadrado i Camps dal centri di terminologjie Termcat e Aureli Argemí dal Ciemen di Barcelone, che al à presentât la relazion di fonde insiemit cul sloven Bojan Brezigar, diretôr dal cuotidian Primorski Dnevnik e za president dal Bureau european pes lenghis mancul pandudis.
Ae cunvigne a àn partecipât, cun di plui, la dot. Delyth Prys, responsabile des Tecnologjiis Linguistichis ae Universitât di Bangor tal Gales, il prof. Robert Dunbar de University of the Highlands and Islands di Aberdeen in Scozie, Anne Dykstra de Fryske Akademy di Lijouwert in Frisie e Mariannig Le Béchec, de associazion Point BZH che e à cjacarât de presince dal breton tal setôr des gnovis tecnologjiis.
La presince dal sart e dal furlan tal setôr universitari e sientific a son stadis ilustradis infin di Diego Corràine della Sotziedade pro sa Limba Sarda di Nuoro e di William Cisilino dal ARLeF di Udin.
LENGHIS MINORITARIIS E COMUNICAZION SIENTIFICHE
Conferenze internazionâl
ai 16 di Dicembar dal 2011


text:
Setembar 2018
Setembar - PRIME PAGJINE. EDITORIÂL - Il monitori dal Vaiont / LA GNOVE. 20.000 iscrits ae pagjine Facebook de Patrie / PAGJINE 2 - Al è mancjât Otto D’Angelo, il pitôr de civiltât contadine / LINT FURLANE. La strategjie dal ragn / PAGJINE 3 - INTERVISTE. David Puente, il cjaçadôr di fake news: «Fâur cuintri al è un dovê civîl» / PAGJINE 4 - INCHIESTE: SCUELE. Plui autonomie pe scuele furlane. La Regjon e cjale a Venit e Lombardie… parcè? / Mancjance di dirigjents, al è daûr a rivâ il concors / PAGJINE 5 - INCHIESTE: SCUELE. Lenghe furlane in classe. Dispès no si le insegne o si le insegne mâl: fameis imbroiadis / PAGJINE 6 - Bypass par salvâ il Lât di Cjavaç / Tantis oportunitâts par dâi un futûr di svilup al Lât / PAGJINE 7 - DIBATIT. Lenghe furlane sul palc. Covential un Teatri stabil furlan? / Atôrs e dramaturcs: «Ce teatri volìno pal furlan?» / PAGJINE 8 - PARLAMENT EUROPEAN. Lenghis di minorance intal marcjât digjitâl / SLOVENIE. Tra lis risiervis de biosfere Unesco ancje il flum Mura e il so bacin / AUSTRIE. Classis diferenziadis pai scuelârs forescj / PAGJINE 9 - Une ocasion di rilanç pe Europe e pal plurilinguisim / PAGJINE 10 - MUSICHE. E torne la Domenie tal Bar Pakai di Cleulis / I LIBRIS SIMPRI BOGNS. Evoluzionisim sot esam / NO PAR FURLAN, MA BOGNS. Sietcent agns di riviei ocitans / PAGJINE 11 - I COLÔRS E LIS FORMIS DE STORIE: UN VIAÇ INTE ART DAL FRIÛL. Storiis che a nassin di bleons e di maiis. Puartis viertis sui siums | Claudiana, ancjemò une bocjade di vite / FONDAZIONE FRIULI. Un sportel par cjatâ lavôr. La Universitât dal Friûl in dialic cu lis impresis / PAGJINE 12 - LIS PARABULIS DI PRE ANTONI. La cjandele / NO SON PERAULIS PAR VECJOS. Barbecue / CE FÂ? Cjastinis tantis che si ’nd vûl / COGNONS DAL FRIÛL //
*** Ducj i articui di chest mês a saran visibii tal mês di Novembar.